cyanic-selkie/wikianc huggingface dataset:
澳洲哺乳動物
澳洲同埋附近水域大約有379種唔同種類嘅哺乳動物，當中有22種屬於外來品種. 呢三百幾種中包括2種單孔目、159種有袋類、76種蝙蝠、69種嚙齒目（其中5種由外地引入）、13種食肉目（包括10種鰭足類，其餘係外來物種）、13種有蹄目（外來引入種）、2種外來引入嘅兔形目、44種鯨目同1種儒艮.
賈德爾
賈德爾（；）係巴西足球員.
閏八月廿五
閏八月廿五係黃曆閏年時閏八月第廿五日. 因為閏八月唔係年年有，平時紀念都會響八月廿五.
節慶、風俗習慣
[[Category:日]]
新井直人
新井直人（）係日本足球員，打後衞位置，效力新潟天鵝.
外父
外父係姻親之中，男人個老婆嘅老豆，面稱岳父. 而外父叫男人做女婿.
Little Boy
Little Boy（粵語譯細路仔；官話譯小男孩）係第二次世界大戰嗰陣時美國喺日本廣島市掟嘅第一粒原子彈嘅名. Little Boy長10英呎（3米），闊28英吋（71厘米），重8900磅（4000公斤）.
佢係世界第一粒用來打仗嘅原子彈，兼第二粒引爆嘅原子彈. 呢個名，亦都係指美國所造，同品種嘅原子彈. 粒彈係用鈾元素做核心，係槍型（gun-type）.
爆
1945年8月6號由Paul Tibbets揸嘅「Enola Gay」轟炸機喺廣島相生橋上空31,000英呎（9000米）掟落去. 喺日本當地時間朝早8點15分，喺1,800呎（550米）高度爆炸，成為人類史上第一次針對人類用核武器嘅事.
約莫70,000人直接死喺Little Boy嘅爆炸，另外70,000人受傷. 之後再有好多人死喺核子輻射引起嘅癌症. 有大肚婆因為輻射而小產，唔少啱啱出世嘅BB發育畸形. 根據統計，去到1999年，死喺Little Boy嘅人已經升到200,000. 而家廣島市重將相生橋附近嘅地區列為輻射污染區.
Windows 10流動版
Windows 10流動版（Windows 10 Mobile）係微軟研發嘅一隻流動作業系統，2016年2月推出，取代先前嘅Windows Phone. 呢個系統係Windows 10嘅流動裝置版本. 佢嘅前身係Windows Phone 8.1.
長濱滿里子
長濱滿里子 ，係日本嘅一個女藝人同埋配音員.
Yui
Yui可以指：
2021年中國國民黨主席選舉
2021年中國國民黨主席選舉喺2021年9月25號舉行，將會選出中國國民黨嘅第11任主席，任期4年. 選舉方式將採用國民黨黨員直接、平等、毋記名、單記、相對多數嘅投票制度.
選舉結果
選舉結果響25號公佈，由四號侯選人朱立倫以45.78%嘅得票率當選. 雖然佢當選，但得票率未過半、而且係自2001年以嚟新低.
島卓視
（）係日本足球員，司職前鋒，效力過廣島三箭.
2028年夏季奧林匹克運動會
2028年夏季奧林匹克運動會係2028年會舉行嘅夏季奧林匹克運動會，係第三十四屆現代夏季奧林匹克運動會，國際奧委會喺2017年9月確認由美國洛杉磯主辦，將會喺2028年7月21號至8月6號搞.
算術基本原理
質數分解或質因分解（Prime Factorization），又叫整數分解(integer factorization)，算法基礎、算術基本原理（Fundamental Theorem of Arithmetic），係數論入面一個基本概念，亦可以喺抽象代數入面應用.
質數分解指嘅係每一個自然數或者整數，都可以寫成一堆質數嘅乘法.
證明質數分解成立需要用到質數嘅定義、可除性等工具.
例子：
根據質數分解定理，任何一個大過1嘅正整數，就可以寫成一堆質數嘅乘法，而對應呢個數嘅寫法係獨一無二嘅，即係對於每一個正整數 ，都可以寫成 ，而 都係質數.
存在性
假設最少有一個數n\in\N係唔可以被寫成一堆質數嘅乘法.
因為\N嘅排序性質，所以係有一個最細既a\in\N係唔可以被寫成一堆質數嘅乘法.
如果a係質數，咁a=a就係寫成一堆質數嘅乘法.
如果a唔係質數，咁要係有一個b,c符合a=bc.
因為a係最細符合條件：「唔可以被寫成一堆質數嘅乘法」，所以b,c可以被寫成一堆質數嘅乘法.
但係因為a=bc，所以a可以被寫成一堆質數嘅乘法.
獨特性
假設a>1\in\N可以質數分解成，而p_i,q_i都係質數.
因為p_1|a，所以.
利用歐幾理得推論，因為p_1係質數，所以p_1|q_j.
同一個原理，可以得知會有一個q_j|p_1.
所以p_1=q_j，為咗簡化，會將q_j寫成q_1，所以p_1=q_1.
之後約簡得出，.
瑪麗亞基阿勞霍
聖徒瑪麗亞基阿勞霍（，全名Maria Magdalena do Espírito Santo de Araújo；）係巴西天主教徒及西塞羅神父嘅契女.
算術基本原理
獨特性
加埋p_1=q_1，a根本就唔會存在兩個唔同嘅質數分解.
應用
有無窮咁多質數係4x-1呢個樣.
證明：
假設係唔同嘅質數，但都係4x-1呢個樣.
考慮.
明顯任何一個p_i都係令到p_i\not| N成立. （因為p_i係質數）
如果另外一個p\neq p_i同時p|N，但唔係每一個p都係4x+1嘅樣. （因為）
因為N係單數，所以一定會有一啲質數符合p|N係4x-1嘅樣.
Yui (歌手)
YUI（）係日本女唱作人同演員，以彈結他自己寫歌嘅形象而被人認識，佢憑住自己嘅首張專輯『From Me to You』成功突破咗日本嘅市場，跟住落來嘅兩張專輯『Can't Buy My Love』同『I Loved Yesterday』喺Oricon榜最高都排到第一位. 佢嘅歌『LIFE』同『Rolling star』分別係『BLEACH』嘅第五首片尾曲同片頭曲. 因為YUI鍾意嘅歌手入邊有Avril Lavigne，就有人覺得佢哋嘅曲風有相似嘅方面.
李霖恩
李霖恩（Glen Lee Lam Yan，）係香港男藝人，第17期無綫電視藝員訓練班（2003年），做過細路節目《放學ICU》嘅主持，綽號「霖恩哥哥」.
中原麻衣
中原麻衣 （，）係日本嘅一個女藝人同埋配音員.
李霖恩
李霖恩13歲留學英國，返香港之後入咗間經理人公司做製作助理. 佢係保安局前局長李少光嘅獨仔，亦係第一個局長級高官嘅仔女入娛樂圈做嘢.
2008年2月24號，李霖恩同拍拖好耐嘅女朋友方燕凌（Candy）結婚. 2009年頭，方燕凌有咗身己，預產期喺10月. Candy 喺10月5號開刀生咗個女李清宜（Gianna）. 佢哋後來生咗個仔李尚宜（Gabriel）.
2018年，李霖恩搖身一變成為導演兼經理人公司老闆，開戲之餘又簽下陳偉琪、杜大偉、湯沛宜、賴嘉瑩及Sugar Baby等藝人.
電視劇（無綫電視）
2014年
政治立場
李霖恩係香港親中派嘅支持者，喺香港反送中運動期間，曾經聯同曹永廉、莊思明、莊思華、姚瑩瑩、李嘉、洗國林同埋朱庭萱等人親自前往香港警察總部支持警察，更加同謝振中、郭嘉銓、江永祥等警隊高層合照.
閏八月廿六
閏八月廿六係黃曆閏年時閏八月第廿六日. 因為閏八月唔係年年有，平時紀念都會響八月廿六.
節慶、風俗習慣
[[Category:日]]
鈴木正治
鈴木正治（）係日本足球員，司職後衞，曾經喺1995～1996年間爲日本足球代表隊出場2次.
BlackBerry OS
BlackBerry OS係BlackBerry電話專用嘅流動作業系統，由Research in Motion研發，1999年1月推出. 2013年1月，呢個系統畀BlackBerry 10取代.
外母
外母（母變調陰上）係姻親之中，男人個老婆嘅老母，面稱岳母. 而外母叫男人做女婿.
銅嘅同位素
參攷
[[Category:銅]]
三角椰子
三角椰子（；學名：Dypsis decaryi），又嗌三角檳榔（），英文嗰邊成日嗌「Triangle palm」，係棕櫚科狄棕屬嘅常綠喬木，原產非洲馬達加斯加嘅熱帶雨林地區.
樣
呢樖嘢一般有10——15m高，樹徑35cm. 佢嘅莖係單生品種，有好似個柱噉嘅三角形殘留梢響度. 而葉一般有25dm——50dm長，向上捇起咗. 尤其係樹葉最上面嗰度，有些小向下彎. 葉品種係羽狀複葉，而細葉係幼嘅線性品種. 佢嘅莖稈伸長咗之後就好似把錘噉，下邊係圓柱體，喺幾部有啡色嘅軟毛. 佢嘅樹葉同其它椰子樹都唔同，一般大樖嘢嗰時，佢嘅葉色係淺灰藍色；喺佢細樖嗰時，佢嘅葉色係灰綠色；如估喺-10℃——0℃嘅環境入面，佢嘅葉色就因為凍嚫而變黃；而葉柄係啡色. 佢嘅花一般係黃色，有小小綠；肉穗花序，一般生喺葉嘅胳叻底嗰度，一般喺每年5——6月開花. 而佢嘅果係蛋形，長15——25mm，喺熟咗嗰時係黃綠色，一般喺每年7——8月結果.
適應環境
呢樖嘢一般鍾意喺高溫同夠嗮光嘅環境入面生，都幾禁（）黑麻麻同乾旱地區，重稍微禁（）小小凍. 喺春末夏初嗰時種佢1個月之後發芽出樹苗. 佢喺出苗嗰時生得比較慢，要喺一半黑一半光嘅環境入面生先至得. 呢種植物啱嗮喺18——28℃嘅氣溫嗰度生.
用途
呢種植物一般用嚟做庭院嘅綠化樹木、觀景植物同埋綠籬植物，甚至可以用嚟做公園嘅綠化樹種.
出面網頁
類:狄棕屬 類:四季常綠植物 類:喬木 類:綠籬植物 類:觀葉植物
關係 (數學)
數學上，集之間嘅一個n 元關係，係佢哋嘅笛卡兒積（直積）嘅一子集.
如果X1=X2=...=Xn=X，就可以簡單噉叫做X上嘅n元關係.
關係可以用R嚟表示，如果
就可以話，x1, x2, ..., xn滿足關係R.
如果R係一個二元關係，噉x同y滿足關係R又可以寫成xRy.
如果集合R係個空集，噉關係R就叫做空關係. 而呢啲集合嘅笛卡兒積，當作為一個關係嚟考慮嘅時候，就叫做全關係.
二元關係
大家喺日常生活中最經常遇到嘅關係就係大小關係. 另外，整除亦都係一種常見嘅二元關係.
假設A={1,3,5}，B={2,3,4}，噉就會有A×B={(1,2),(1,3),(1,4),(3,2),(3,3),(3,4),(5,2),(5,3),(5,4)}，於是：
多元關係
多元關係相對嚟講比較少見，亦都難理解一啲，一個簡單嘅例子係：{(0,1,1),(0,2,2),(1,1,2)}係{0,1,2}上嘅一個三元關係，呢個關係嘅定義係：只有當x+y=z嘅時候，(x,y,z)滿足呢個關係.
硬仗
《硬仗》係香港歌手側田出嘅第一張細碟. 喺2013年8月28號由寰亞唱片發行.
豆苗餃
豆苗餃或者菜苗餃係種點心，用澄麵皮包豆苗或菜苗加蝦做餡，然後蒸熟，可以講得上係蝦餃嘅變種.
[[Category:餃]]
中島千里
中島千里，係日本嘅一個女藝人同埋配音員.
岡本將成
岡本將成（）係日本足球員，打後衞位置，效力新潟天鵝.
BlackBerry電話
BlackBerry電話係由Research in Motion研發嘅手提電話品牌，1999年1月推出.
2016年夏季奧林匹克運動會
2016年夏季奧林匹克運動會，又叫第三十一屆夏季奧林匹克運動會、2016年里約熱內盧奧林匹克運動會，喺2016年8月5號至8月21號喺巴西里約熱內盧舉行. 里約熱內盧係南美洲第一個主辦奧林匹克運動會嘅城市，又係第一個葡萄牙話城市主辦奧林匹克運動會，又係南半球第二個城市主辦奧林匹克運動會. 2016年夏季奧林匹克運動會係巴西繼2014年FIFA世界盃之後又一運動盛事.
BlackBerry電話
佢嘅流動作業系統初頭行BlackBerry OS，2013年1月開始改用新推出嘅BlackBerry 10.
2016年夏季奧林匹克運動會
申辦過程
2009年10月2號，國際奧林匹克委員會喺丹麥哥本哈根確定由里約熱內盧舉辦第三十一屆夏季奧林匹克運動會.
2010年12月31號，巴西奧林匹克委員會喺當地時間夜晚正式發佈2016年里約熱內盧奧林匹克運動會會徽.
尋找家香情
《尋找家香情》（Love For My Home. Hong Kong ）係香港電視廣播有限公司嘅訪談節目，《尋找家香味》續作，由林溥來做主持，喺2021年6月20號到7月18號香港時間逢禮拜日22:30到23:00喺翡翠台播. 節目會搵居港外籍人士講下嚟香港住嘅難忘經歷.
2016年夏季奧林匹克運動會
申辦過程
2011年11月26號，再正式發布2016年夏季傷殘奧林匹克運動會會徽.
林煥光
林煥光（Lam Woon-kwong，）係香港政治人物同前官員.
出面網頁
類:香港教育大學榮譽博士 類:香港大學舊生 類:皇仁書院舊生
陸永
陸永（，）係中華人民共和國男子舉重運動員，廣西柳州人，侗族. 2005年入國家隊.
中核市
中核市係日本一種市級政區，特權比政令指定都市少、比特例市多.
滿鐵附屬地
史
1905年大日本帝國贏咗日俄戰爭，根據《樸茨茅斯條約》攞到俄羅斯帝國嘅東清鐵道南滿洲支線，同時都繼承咗鐵路附屬地制度.
朝鮮勞動黨
係朝鮮民主主義人民共和國（簡稱北韓）嘅執政黨. 其實可以當佢係北韓嘅共產黨. 呢個政黨信奉主體思想.
北韓由1945年建國到而家都係朝鮮勞動黨統治，由金氏政權世襲. 而家阿頭金正恩，係第二任阿頭金正日嘅三仔同埋第一任阿頭金日成個孫.
豉汁排骨
豉汁排骨係種點心，用豆豉加少少蒜頭同辣椒整嘅「豉汁」，加埋排骨一齊蒸.
閏八月廿七
閏八月廿七係黃曆閏年時閏八月第廿七日. 因為閏八月唔係年年有，平時紀念都會響八月廿七.
節慶、風俗習慣
[[Category:日]]
琴葉榕
琴葉榕（；學名：Ficus lyrata）；第個名係大琴榕（；Ficus pandurata）；佢係桑科榕屬嘅長年生常綠灌木或喬木，原產地喺非洲嘅熱帶地區，而家喺非洲嘅熱帶雨林入面，中國嘅東南邊都可以搵到佢. 呢種樹一般喺山地嘅疏林、灌木叢或村落嘅路邊嗰度.
杉樹
杉樹（；學名：Cunninghamia lanceolata），又叫杉木（），係杉科杉屬嘅常綠喬木，原產地喺中國，喺江南地區四周圍都可以見到佢.
琴葉榕
形態
呢種樹木一般有1——12米高到，佢嘅葉樣好似把小提琴或倒立嘅蛋噉嘅紙質品種，頂端比較尖，有短嘅尖頭，基部係圓形或闊嘅楔形噉，有粗嘅伏毛. 佢嘅花係單性品種，一般生喺已經落咗葉嘅樹杈或有樹葉嘅樹杈嗰度，個樣係橢圓形或差唔多好似蛋形噉，上面嘅頂係凸咗出嚟，基部啲苞片係蛋形. 佢嘅花係雌雄異株：其中花公有梗，生喺花序入面嘅表面上層，萼片係啡紅色嘅線形品種，重長過蕊公；而花藥好似個腎噉，花絲嘅長度唔一樣，蕊公比較少見，冇子房. 而花癭同花乸方面，有啲係得好短嘅梗，甚至係冇梗，3——4嚿萼片，啡紅色，唔係線形就係披針形品種，冚住成個子房. 花癭同花乸嘅唔同區分就係，花癭嘅子房好似個波噉，有細嘅啡斑點響度，花柱係比較短嘅側生品種. 而花乸嘅子房個樣差唔多好似個橢圓形噉，花柱係比較長嘅側生品種. 佢一般喺6——7月開花.
杉樹
形態
呢樖嘢嘅高度去到卅幾米、胸徑3米、樹幹比較直、樹形比較整齊. 而佢啲葉係扁平嘅線形，背面有兩條白色平行嘅氣孔帶. 樹公同樹乸都係同樣，一般喺春天同夏天開花（尤其喺春末夏初最多），而佢啲花方面，花公係柱形、花乸係圓形，佢嘅結果係出直立兼圓柱體嘅毬果，有圓形的種鱗. 另外，佢啲核兩邊都有對翼響度.
琴葉榕
用途
呢種樹一般攞嚟做庭院樹或盆景樹，同時佢重可以用嚟做行道樹都得.
杉樹
習性
佢鍾意溫暖兼濕潤氣候同深厚、靚地、排水性能比較好、有腐殖質比較多嘅酸性土嗰度. 而佢啲樹仔比較禁（）黑麻麻嘅地方. 佢唔禁（）水浸同鹽鹼，生長速度比較快，一般用10年到就可以用嚟做木材.
伊藤由奈
伊藤由奈（平假名：いとう ゆな，羅馬字：Itō Yuna，）係日本女歌手同演員，係日韓混血，老竇係日本人，阿媽係韓國人. 佢喺洛杉磯出世，不過喺夏威夷大嘅，有美國國籍. 因為2005年演出咗『NANA』真人版電影，重唱咗主題曲《Endless Story》而被人認識，嗰首《Endless Story》重被張惠春翻唱咗國語版『想念你的歌』同衛蘭翻唱咗粵語版『陰天假期』.
琴葉榕
出面網頁
類:榕屬 類:四季常綠植物 類:灌木 類:喬木 類:行道樹
中島愛
中島愛 ，係日本嘅一個女藝人同埋配音員.
城堡 (搞清楚)
城堡除咗係一棟建築，仲可以係：
Symbian
Symbian係諾基亞研發嘅一隻流動作業系統，1997年6月推出. 2012年隨住諾基亞同微軟合作後，呢個系統就停咗產.
忘憂理髮店
《忘憂理髮店》（Trouble Free Salon）係香港電台電視部2017年製作嘅單元劇.
無綫新聞對香港非建制派嘅唔公平對待
無綫新聞一般被視為親中派媒體，報導嘅觀點偏向北京或香港政府官方嘅聲音. 喺處理一啲同香港非建制派有關嘅新聞時，無綫新聞有時會被部分嘅人批評，唔公平咁對待非建制派，反而會畀親中派充足嘅時間解釋佢哋嘅觀點. 加上部分無綫新聞嘅高層同親中派嘅關係，喺社會上有一定爭議. 喺呢啲問題上，有時無綫新聞都會回應否認.
2015年港大法律學院前院長陳文敏競選副校事件
2015年，香港大學法律學院前院長陳文敏競選副校嗰陣，引起咗坊間一啲討論. 而陳文敏本身同民主派關係唔錯，之前又曾經批評全國人大作「行政決定」侵蝕香港嘅司法權同埋高度自治 ，一啲親中派媒體亦一直對陳文敏攻擊. 之後，時任行政長官梁振英就被報道干預學術自主，介入事件，遊說校委會成員唔好委任陳文敏. 但係無綫新聞除咗梁振英嘅公開回應之外，其他相關新聞無綫一律無報導.
2015年錯誤報導民主、公民黨反對大嶼山新路
喺2015年10月，汲水門大橋因為有船撞橋而封閉，搞到大嶼山有兩個鐘變咗孤島，無綫新聞之後報導重提2002年連接大嶼山同元朗嘅十號幹線方案，錯誤報導民主黨同公民黨反對方案. 但當時公民黨未成立，民主黨議員投票贊成，反而係民建聯同自由黨聯手否決. 通訊局裁定投訴成立，向無綫同無綫網絡電視出警告. 不過，無綫新聞只係低調更正報道，無正式更正聲明或者道歉.
2016年香港立法會選舉
喺選舉投票日之前，有好幾個民主派候選人宣布退選，希望佢哋嘅支持者集中票源畀其他民主派嘅候選人. 不過，無綫新聞就被指為咗幫助親中派選情，特登唔報導呢單新聞.
香港反送中運動
喺香港反送中運動期間，無綫電視（特別係無綫新聞）對運動採取負面態度，喺新聞同其他節目內容上都偏頗政府，結果引起唔少市民不滿，喺一啲抗議現場，經常發生示威者包圍TVB記者同採訪車嘅情況. 有傳媒比較報導篇幅，亦發現無綫畀反送中運動示威者解釋立場嘅機會比起其他媒體為少，甚至喺剪接上嘗試塑造反送中示威人士「先撩者賤自作自受」嘅訊息.
無綫新聞同親中派嘅關係
無綫新聞同親中派亦被指友好，令一啲人對無綫新聞有所批評. 有啲激進親共派組織，甚至公開稱讚無綫新聞.
曾經喺2015年招攬民建聯前總幹事陸漢德擔任新聞部編輯主任(Managing Editor) 一職，​主力負責本地政治新聞嘅審稿工作. 事件引起好多人擔心會唔會有進一步嘅政治審查，但無綫當時就否認事件. 不過，有現職員工喺接受《立場新聞》訪問嘅時候就話，打死都唔信上層請人冇政治考慮. 前無綫新聞部主播柳俊江就話，無綫咁做，佢哋嘅政治新聞直程唔使睇，又話佢並唔係普通有政治背景嘅人，而係曾經統籌民建聯選舉工程嘅人，根本唔應該請佢.
另外，喺2016年2月立法會新界東補選，無綫新聞亦得到民建聯嘅協助. 雖然選舉管理委員會設立咗實時點票嘅結果，但無綫就反而用民建聯嘅點票數據，引來質疑. 當時無綫就話民建聯嘅數據快啲，但呢個說法就亦唔係個個都接納.
2019年7月16號，激進親共派組織珍惜群組到香港記者協會會址請願，聲稱記協濫權同立場偏頗，與此同時，召集人李璧而又點名又讚揚無綫新聞「走位好」.
汪奇
&#x6C6A;&#x5947;&#x56E0;&#x4FFE;&#x300A;&&#x300B;&#x508D;&#x300A;&#x7ACB;&#x5834;&#x65B0;&#x805E;&#x300B;&#x63ED;&#x767C;&#xFF0C;&#x63A5;&#x53D7;&#x5497;&&#x9001;&#x79AE;&#x53C8;&#x7121;&&#xFF0C;&#x53EF;&#x80FD;&#x9055;&#x6CD5;&#x800C;&#x70BA;&#x516C;&#x773E;&#x6240;&#x719F;&#x6089;&#xFF0C;&#x540C;&#x8655;&&&#x8210;&#x5497;&#x540C;&#x4E00;&#x6A23;&#x5622; &#xFF1B;&&#x8A71;&#x6536;&#x5230;&#x570D;&#x5167;&#x4EBA;&&#xFF0C;&#x6307;&#x6C6A;&#x5947;&#x6210;&#x65E5;&#x55BA;&&&#xFF0C;&#x7531;&&&#xFF0C;&#x4F5C;&#x98A8;& &#xFF1B;&#x300A;&&#x300B;&#x66DD;&#x5149;&&#x4EA6;&#x90FD;&#x9001;&#x5497;&&#x7540;&#x6E20;&#xFF0C;&#x6C6A;&#x5947;&#x70BA;&#x6B64;&#x6709;&#x53E6;&#x5916;&#x4E00;&#x9805;&&&#x5605;&#x5ACC;&#x7591; &#x3002;
&&#x508D;&&#x653F;&#x5E9C;&&#x6041;&#x5C0D;&#x5F85;&#x6C6A;&#x5947;&#x5605;&#x7591;&#x4F3C;&&&#x884C;&#x70BA; &#xFF1B;&#x5176;&#x65BC;&#x6700;&#x8FD1;&#x4E0A;&#x4EFB;&#x5605;&&#x4F4D;&#x65BC;&&#xFF0C;&#x6E20;&#x55BA;&#x7576;&#x5730;&#x540C;&&#x9AD8;&#x5C64;&#x5605;&&#x6703;&#x9762;&#x4EA6;&#x5F97;&#x5230;&#x8A72;&#x9EE8;&#x4E4B;&&&#x3002;
荒野亂鬥
2017年6月14號，Supercell通過YouTube直播公佈呢款遊戲. 佢喺2017年6月15號喺加拿大嘅iOS應用商店上架. 同埋喺2018年1月19號進行公測. Android版本喺2018年6月26號喺其他國家公開測試. 兩個平台嘅全球版喺2018年12月12號正式發行.
中國大陸地區由騰訊遊戲同遊族網絡代為發行（iOS系統只有騰訊版），自2019年3月24號開放預約，並喺2020年6月9號正式上線.
遊戲玩法
荒野亂鬥係一款多人在線戰鬥競技場 同第三人稱射擊遊戲 ，玩家可以喺多種遊戲模式下同其他玩家或AI對手對戰. 玩家可以由星光之路或者星虹商店解鎖英雄（Brawlers），並用呢啲英雄去對戰.
荒野亂鬥有好多唔同嘅遊戲模式畀玩家揀，每種模式都有唔同嘅目標. 玩家可以根據唔同模式嘅隊伍人數上限去邀請朋友一齊玩.
另外，遊戲中可以用寶石或者星徽點數去買英雄嘅外型，或者通過「亂鬥通行證」解鎖外型，而呢啲外型會改變英雄嘅外觀、動畫同/或聲音.
普通攻擊
每位英雄有特定嘅攻擊模式.
超級技能
當成功對敵隊英雄造成傷害嗰陣，會累積超級技能嘅技能條，儲滿成條技能條就可以用超級技能，而有啲英雄可以自己累積超級技能嘅技能條，例如艾德加. 每個英雄都有佢專屬嘅超級技能. 例如可以獲得護甲（羅莎），放出艦炮（佩妮）或者連續發射火箭炮（布洛克）. 如果用超級技能時成功對敵人造成傷害，亦會累積下一次超級技能嘅技能條.
能力之星
每個英雄仲會有個叫「能力之星」嘅被動技能，當英雄去到9級就可以喺商店入面買. 解鎖能力之星之後，英雄就會自動升到10級. 部份能力之星會對敵人造成傷害，但係呢類傷害並唔會直接累積超級技能嘅技能條，只會幫玩家更容易累積技能條，例如滴答嘅「自動自發」會令佢可以更頻繁咁攻擊，妮塔嘅「熊之狂暴」會令佢召喚嘅熊靈提升攻擊速度，攻擊敵方英雄嗰陣就可以更快儲到技能條. 2019年6月26號開始嘅夏季期間，第二個能力之星亦正式推出.
武裝配件
2020年3月17號，遊戲推出咗武裝配件，係另一種可以解鎖嘅能力.
經濟
遊戲入面有四種虛擬物品：金幣、寶石同星徽點數.
金幣
金幣係遊戲入面嘅主要貨幣，可以通過亂鬥通行證或者商店入面嘅免費獎勵獲得，亦可以用寶石去買. 金幣可以用嚟買能量點數、能力之星同武裝配件. 如果你有足夠嘅能量點數，亦可以用金幣升級你嘅英雄.
寶石
寶石係一種高級貨幣，可以用真實金錢購買，或者透過亂鬥通行證獲得. 寶石可以用嚟買角色造型、金幣、更改名稱、英雄、雙倍代幣加成同埋亂鬥通行證. 所有玩家會自動擁有暢玩卷（亂鬥通行證入面免費嘅部份）.
寶箱 （已取消）
遊戲入面有3種唔同嘅寶箱（遊戲版本嘅戰利品盒子）. 最基本嘅係亂鬥寶箱，另外兩種獎勵比較多嘅係大型寶箱同超級寶箱，呢兩種寶箱分別會得到亂鬥寶箱三倍同十倍嘅獎勵. 玩家可以直接用寶石或者金幣喺商點入面買，或者透過亂鬥通行證同榮耀之路獲得.
星徽點數
星徽點數係另一種可以用嚟買角色造型嘅貨幣. 玩家英雄升到指定嘅rank，可以即刻獲得星徽點數，或者將英雄獎盃數升到500或以上，等到榮耀聯賽結束就可以獲得星徽點數. 玩家亦可以參與星光競賽，跟據積分嘅高低嚟獲得星徽點數. 遊戲亦會唔定時推出挑戰，例如︰雙人生死鬥挑戰、全球錦標賽挑戰，星徽點數係呢類挑戰入面常見嘅獎勵.
榮耀之路
玩家可以將榮耀之路當為遊戲進度嘅一個參考，亦可以透過對戰嚟提升獎盃數去獲得榮耀之路嘅獎勵. 獎勵包括︰新英雄、金幣、能量點數（可以用嚟升級英雄）、雙倍代幣加成、新獎盃活動同寶箱. 每個獎勵只可以拎一次，唔可以重覆獲得.
亂鬥通行證
當玩家完成一場對戰嗰陣，會獲得「代幣」. 代幣嘅用法同榮耀之路嘅獎盃數有啲類似，只要有愈多代幣，就可以獲得唔同嘅獎勵. 獎勵包括︰英雄積分、星虹英雄積分、寶石、英雄造型、表情（可以喺團隊遊戲房或者對戰途中用嘅表情符號）、金幣同英雄. 亂鬥通行證分為兩部份. 所有玩家會自動擁有免費嘅暢玩卷. 亂鬥通行證取代咗以前嘅亂鬥寶箱同大型寶箱獎勵系統.
賽季
每個亂鬥通行證都有唔同獨特嘅主題，而每個亂鬥通行證都係維持一個賽季.
銀絲卷
銀絲卷係京津包點，麵糰好似北京拉麵咁拉成幼絲，再包麵皮蒸熟，整成蒸銀絲卷. 亦可以攞去炸，整成炸銀絲卷.
人魚公主
《》（Den lille havfrue；The Little Mermaid；兩個名就噉字面解，都係小美人魚嘅意思）係安徒生童話其中一個最出名嘅故仔，喺廿一世紀初可以話係家傳戶曉.
《人魚公主》主要係講一條美人魚追求愛情：個故仔講到小美人魚巧遇王子；對王子一見鍾情嘅佢為咗想同王子喺埋一齊，走去同女巫做交易，心甘情願放棄做人魚同賣咗自己嗰把甜美嘅聲；佢成功噉做到王子嘅密友，但王子始終對佢冇愛意；後嚟王子仲鍾意咗第個女人，而小美人魚同女巫講好咗，話如果佢唔能夠同王子成婚就要化為泡沫；最後嘅結局係點，就要睇係邊個版本－有啲版本係悲劇收場，講小美人魚最後化成泡沫死亡.
《人魚公主》有相當嘅文化影響力，有多次畀人改編做第啲媒體嘅作品，例子可以睇吓迪士尼嘅《小魚仙》.
劇情大綱
以下係原版安徒生《人魚公主》嘅劇情大綱.
人魚之國
喺好遠好遠嘅地方有一片海. 呢片海好藍好清澈，而且深到無論係幾重嘅船錨都落唔到底. 喺呢片海底下嘅，就係人魚一族嘅王國.
人魚宮位於呢片海嘅最深處. 人魚宮係一座用珊瑚起嘅雄偉宮殿，擁有者係人魚之國嘅統治者－人魚王. 人魚王一共生咗六個女. 人魚王嘅老婆死得早，所以呢六位公主係由佢哋嘅阿嫲湊大嘅. 六位人魚公主都生得好靚，有好似波浪噉嘅長頭髮，當中年紀最細嗰個妹（小美人魚）係咁多位公主裏面最靚嘅. 小美人魚唔只生得靚－佢仲有一把甜美無比嘅聲. 佢每次唱親歌，全皇宮上下嘅人都會忍唔住過嗮嚟聽.
喺人魚宮嘅花園嗰度，每位人魚公主都有一笪佢專用嘅地. 小美人魚喺佢嗰笪專用地種咗啲好似太陽咁紅嘅海底花，仲擺咗一座大理石像，座雕像描繪嘅係一個生得好俊朗嘅人類男仔. 座雕像係佢喺一架沉船度搵到嘅－因為小美人魚自細就好嚮往人類嘅世界.
不過，小美人魚冇得去親眼睇人類世界. 噉係因為人魚之國有個習俗，就係 15 歲以下嘅人魚一律唔准上海面，而一條人魚喺佢嘅 15 歲生日嗰日，就可以上水去見識上面嘅世界. 小美人魚啲家姐逐一噉過 15 歲生日，而且次次上完水都會返落去人魚宮，同屋企人大講佢嘅經歷，小美人魚聽佢啲家姐講到人類造嘅各種事物－好似係沿海城市、船、音樂同教堂呀噉，又聽佢哋講到日落嘅景色係幾咁爛，當中三家姐不溜都係六姊妹當中最大膽嘅，佢仲游咗入河深入陸地，睇到山同森林.
小美人魚一邊聽，就一邊希望自己嘅 15 歲生日快啲到.
十五歲生日
小美人魚就係噉樣等吓等吓，終於等到佢 15 歲生日嘅大日子. 佢坐定定畀阿嫲幫佢打扮咗陣，就有咁快得咁快向上游.
小美人魚上到水面嗰陣，太陽經已落咗山. 佢見到附近有架船，船上面有人奏緊音樂，仲有人喺度唱歌，好似好熱鬧噉. 滿心好奇嘅小美人魚就游埋去，想睇吓班人類搞緊乜. 原來架船係屬於一位王子嘅，王子喺船上搞緊生日會慶祝佢嘅生日. 王子生得好靚仔，小美人魚睇睇吓就不自覺噉鍾意咗王子，佢仲一路喺度睇佢哋慶祝，睇到深夜都仲唔捨得走.
點知喺呢個時候，周圍嘅海面開始颳起強風－有風暴嚟緊. 班人類感覺到風暴，就嘗試將船駛返去陸地，但係風暴好勁，勁到打沉咗架船. 小美人魚望住王子跌落水，起初覺得興奮，諗住可以趁機接近王子，但下一刻佢就開始擔心－因為佢突然醒返起阿嫲話過 小美人魚嗱嗱聲游向不醒人事嘅王子，將佢拉返上海面，然後佢就同王子一齊隨住大浪飄流.
小美人魚唔知嘅係，王子跟住就醒返，仲以為自己係畀嗰班人類女仔救返嘅.
人魚變人類
返咗人魚宮之後，小美人魚一路都對王子念念不忘，仲喺佢家姐嘅幫助之下搵到王子住嘅海邊宮殿. 自此之後，小美人魚一得閒就會游去海邊宮殿睇王子. 佢唔單只見到王子，仲成日見到王國嘅漁民出海捕漁，啲漁民言談之間時不時會提起王子，講到王子幾咁好人. 小美人魚對王子愈嚟愈著迷. 次次返到人魚宮就勁喺度向家姐同阿嫲問有關人類嘅問題. 小美人魚望住自己條魚尾，即刻冇嗮心機.
小美人魚好渴望想同王子喺埋一齊，於是就走去搵海女巫. 海女巫知小美人魚想要乜，就提出以下嘅交易： 小美人魚一聽到，即刻面都青埋，但係佢諗返起王子，就答： 交易成立. 海女巫郁手煲秘藥，仲攞刀切咗小美人魚條脷落嚟－小美人魚今後冇得再講嘢或者唱歌. 心情沉重嘅小美人魚攞住秘藥，返去人魚宮嘅花園行咗陣，喺內心同屋企人道別，就向上游. 小美人魚趁夜游去王子嘅海邊宮殿，佢爬上宮殿嘅階梯，然後就將秘藥飲落肚. 一如海女巫所講，小美人魚感受到劇痛，覺得好似有把劍一嘢捅入佢個肚噉，痛到佢當場暈低.
等到小美人魚醒返嗰陣，太陽已經出咗嚟. 佢一擘大眼就見到王子，跟住又發現自己條魚尾變咗一對人髀. 王子同在場嘅眾人畀小美人魚嘅美貌同高雅舉止吸引咗，見佢楚楚可憐噉就決定收留佢.
不過，王子始終冇打算娶小美人魚做老婆. 王子噉同佢講： 小美人魚啞咗，冇辦法出聲話畀王子知沉船嗰晚發生咗乜事.
小美人魚一路幫眾人手準備婚禮，一路感到自己個心好似要裂開噉.
最尾嘅結局
喺王子同公主結婚嗰晚，眾人坐船出海慶祝. 小美人魚喺慶祝會上面跳舞助慶，一路跳一路感受到腳板同心嘅劇烈痛楚.
慶祝完咗之後，眾人去嗮睏覺. 小美人魚一個人喺甲板上面望海，佢諗返起佢為咗王子承受嘅一切痛楚，同時又知自己就快要死，覺得好絕望. 點知喺呢個時候，佢見到佢班家姐出咗嚟海面，亦留意到家姐啲頭髮剪到短嗮－原來家姐同海女巫做咗交易，佢哋將自己又長又靚嘅頭髮剪咗落嚟送畀海女巫，換嚟一把有魔法嘅匕首： 小美人魚接過把匕首，然後佢就靜靜雞行埋去睏緊覺嘅王子同公主身邊. 佢知道自己如果想生存就要郁手. 下一刻，小美人魚揸實把匕首... 然後就將把匕首掟咗落海－佢真心愛王子，唔忍心郁手殺佢，決定乖乖哋等死. 過咗冇幾耐，太陽開始升起. 小美人魚感覺到自己身體開始溶化變成泡沫，於是就埋眼準備迎接死亡.
出乎小美人魚意料嘅係，佢瞇埋咗對眼好耐都仲未感覺到死亡，就擘返大對眼. 佢發現自己變咗做一個靈體. 佢眼前有一班靈體，班靈體話自己係風之女 ：風之女同人魚一樣冇靈魂又可以有 300 年命，但係佢哋可以靠住做善事嚟得到靈魂，最後上天堂. 小美人魚出於真愛而做出嘅無私之舉打動咗佢哋，所以小美人魚可以變做風之女，靠住做 300 年善事嚟上天堂.
小美人魚知道自己可以得到靈魂就好開心. 同時王子同公主睏醒，周圍搵小美人魚（人類睇唔到風之女）. 變咗靈體嘅小美人魚上前咗公主一啖，亦喺心入面祝福呢對新人.
最後，小美人魚就跟住一眾風之女飛咗上天.
矢村健
矢村健（）係日本足球員，打前鋒位置，效力新潟天鵝.
人魚公主
文化影響
到咗廿世紀，《人魚公主》已經成為咗安徒生童話當中最出名嘅故事之一，成日都畀人改編做芭蕾舞劇或者電影等媒體嘅作品. 例子有： ... 呀噉.
寫作批評
原版《人魚公主》最尾嗰段情節廣受批評.
有唔少創意寫作方面嘅工作者主張，「小美人魚變成靈體」嗰段情節完全係夾硬嚟. 根據呢種觀點：《人魚公主》嘅情節已經寫到好似一齣典型嘅悲劇，講一個有缺憾嘅主角做咗錯誤嘅決定，個決定最後引致悲慘嘅下場－喺個故仔當中，小美人魚做咗個極之衝動嘅決定，佢為一個三唔識七嘅男仔而攞自己條命去搏，個決定最後搞到佢面臨「王子娶咗第個女人，自己淨係可以等死」噉嘅困境. 不過安徒生並冇將個故仔寫做悲劇結尾，而係講小美人魚喺最後一刻畀不知名嘅力量打救 ，脫離咗個故仔「應有嘅結構」. 事實上有唔少故仔書都會攞走「小美人魚變成靈體」嗰一段，結局講小美人魚變成泡沫消失.
土橋正樹
土橋正樹（）係日本足球員，司職中場，曾經喺1996年爲日本足球代表隊出場1次.
新清水灣道
而新清水灣道高架天橋係香港海拔最高嘅大橋，係來往西貢同九龍嘅新橋. 呢條橋發生過幾次跳橋事件，因為橋上同橋下嘅新清水灣道相差幾十米，有人揀喺呢條有行人路嘅天橋自殺.
新清水灣道起之前，啲車由九龍來往西貢半島同將軍澳等新界以東嘅未發展地區只可以由彩雲邨嘅清水灣道入，但因為嗰段清水灣道好斜，嗰陣嘅車，尤其係大車就行得好辛苦，政府有需要起新路，所以喺佐敦谷同彩雲邨之間起新清水灣道上山去順利邨，再用大橋接駁上飛鵝山去西貢半島.
現時新清水灣道已經喺2009年同佐敦谷彩興里連接，啲車可以經佐敦谷去牛頭角一帶.
人類生存威脅
小行星唔單止係太陽系存在嘅威脅之一，重係人類生存威脅之一，佢哋亦都係太陽系產生過程嘅垃圾. 雖然係咁，但係佢哋亦都有可能會滅亡人類，甚至地球. 除咗小行星之外，提供養分畀地球嘅太陽亦都有機會消滅人類同埋地球，因此人類一直發掘新家園. 因此美國太空總署發射咗航行者2號去搵四粒氣體巨行星. 霍金亦都指出人類同地球有機會被太陽吞噬.
另外，空氣入面嘅二氧化碳、懸浮粒子等亦都對人類健康構成威脅.
撞擊地球
小行星每一億年就會撞擊地球一次，一撞就會傷亡慘重，而被小行星撞嘅城市將會被毀滅，呢個亦都係人類係咁搵「新地球」嘅原因之一.
而喺大約六千幾萬年前，有一粒小行星撞咗落嚟地球，書籍《兒童的科學》指佢係恐龍絕種嘅原因 ，而霍金就話佢只係其中一個因素.
美國為咗防止再有呢啲情況發生，就用炸藥炸散尐小行星，小行星最尾會散做一粒粒，但係散晒之後可能重危險. 佢哋又用火箭撞開小行星，小行星偏離咗航道就唔會撞落地球度.
澎脹同消滅地球
霍金指出太陽將會喺幾百年內澎脹至而家嘅300倍，喺嗰陣地球上嘅所有生物都會絕種，地球亦剩翻個殻，最尾會爆炸而散. 太陽亦都會變做紅巨星，成個太陽系由佢毀於一旦.
溫室效應
其中地球溫暖化嘅原理，就好似溫室（Greenhouse），大氣層吸收來自地球表面所釋放嘅長波輻射，再反射返去地面，藉住呢種自然嘅溫室效應，維持地表嘅溫度. 如果大氣層並唔存在，地球嘅溫度將會越來越凍. 近年來由於人類經濟活動嘅快速成長，所製造嘅化學品同埋產生嘅空氣污染，去到到而家為止重未有嘅速度，改變大氣層嘅結構. 其中特別係化石燃料燃燒之後所產生嘅二氧化碳，大量排放入大氣層之後，吸收地表嘅長波輻射，造成嘅人為溫室效應令到地表溫度逐漸增加.
對海洋生物嘅影響
澳洲研究發現指出，海洋吸入二氧化碳之後，會嚴重影響魚類聽力，令佢哋被捕獵者更加容易捕獵.
負責呢項研究嘅芒迪教授話，人類每年排出嘅二氧化碳總共有23億噸，改變咗海洋嘅化學成分. 除咗魚類之外，其他海洋生物都會受到重大嘅影響. 呢項研究指出，到廿一世紀完嗰陣，二氧化碳嘅含量將會多到干擾魚嘅感官.
除咗魚之外，喺某尐二氧化碳濃度高達1000ppm嘅海域入面，螺螄喪失咗外殼生長嘅能力.
懸浮粒子對人類健康嘅影響
懸浮粒子包含煙、塵、煤灰呢三種化學物質 ，唔單止對人類健康有好大影響，並且污染空氣.
空氣污染
空氣污染同呼吸系統疾病有密切關係，例如：慢性支氣管炎、哮喘同肺氣腫、眼部刺激症同一般嘅呼吸困難. 海好許多研究發現，懸浮粒子水平同死亡率增加之間關係密切.
霧
霧由懸浮粒子造成，佢將能見度降低，因而導致海、空交通延誤. 佢亦導致旅客同埋外國商人唔喺嗰個地方做生意.
搜尋新大陸
早喺幾阿年前人類已經喺度搵新星球落腳，火星亦都喺呢堆星球之一. 唯一嘅壞處就係，火星嘅引力好細，令到尐探索家飄下飄下咁. 加上嗰度冇水，令人難以生存. 重有，火星冇大氣層，令太陽嘅輻射好容易入到去. 但係霍金話只要起一個個圓形嘅建築物就可以擋輻射，充當地球嘅大氣層. 佢又話火星第時可能會有自己嘅話、嘢食同埋餐單.
除咗火星，重有一個好似地球嘅星球可以做人類新嘅聚居點.
最後嘅命運
霍金指出火星可以取代地球，但係火星最尾都係會畀太陽吞噬咗，所以呢尐辦法都只係拖延時間，人類最尾都會滅絕. 而霍金亦都希望人類可以永保長存.
參考
[[Category:人]]
圖-95
圖-95（，Ту–95，Tu-95），北約代號：Bear（熊），係蘇聯圖波列夫設計局所製造、全世界唯一服役嘅大型四轟炸機 、海上偵察機同軍用客機.
黃大鈞
黃大鈞（Alan Wong，）係香港新聞從業員，無綫新聞前高級記者兼主播. 2012年7月因病離開無綫電視新聞部.
中嶋美智代
中嶋美智代，係日本嘅一個女藝人同埋配音員.
Sony Xperia
Sony Xperia係Sony旗下智能電話同平板電腦牌子，2008年推出，初頭行Windows Mobile，無耐就改用Android到而家.
松仁
松仁（），又叫松子（注意松字嘅讀法 ，讀），係松樹嘅籽，佢可以做可藥、菜，炒熟咗之後可以做小食. 但係直接生食嘅話，建議最好揀未加工過嘅松仁. 松仁可以保護心血管健康，重可以預防因膽固醇過高而引發嘅心血管疾病.
富山公共圖書館
富山公共圖書館（Fu Shan Public Library）係香港九龍一間公共圖書館，喺富山邨富仁樓地庫一層1-4號單位.
池田太
（）係日本足球員，司職後衞，效力過浦和紅鑽.
中島沙樹
中島沙樹 ，係日本嘅一個女藝人同埋配音員.
黨同國家最高領導人
黨同國家最高領導人專登指一黨制下，一個主權國家嘅最高政治領袖，因為呢啲國家唔似總統制或者議會制國家咁樣，由國家元首或者政府首腦執掌政權，而係由國內唯一執政黨嘅阿頭掌握最高領導權. 由於社會主義國家實行一黨執政，一般較多應用喺呢啲國家，而執政共產黨嘅最高負責人，例如總書記一般都被視為國家嘅最高領導人，不過亦有少數例外，例如中華人民共和國嘅鄧小平同蒙古人民共和國嘅霍爾洛·喬巴山，佢哋唔係以黨魁嘅身份掌握實際領導權.
紅線女藝術中心
紅線女藝術中心係廣州市為咗表彰紅線女對粵劇嘅貢獻而喺佢從藝六十週年（1998年）起好嘅綜合性藝術場館，喺珠江新城. 佔地面積3000平方米，建築面積5000平方米. 入面有展覽館，展出同紅線女有關嘅嘢，重有小劇場同資料庫.
鄭耀棠
鄭耀棠（YT Cheng，），人稱「棠哥」，係港區全國人大代表、香港工會聯合會榮譽會長，香港行政會議前任非官守成員.
選舉經歷
喺2021年9月，佢成為香港特别行政區選舉委員會委員(港區全國人大代表). 2022年，佢喺李家超無提政綱嘅情況下，有份提名李家超參與2022年香港行政長官選舉.
出面網頁
類:暨南大學舊生 類:高主教書院舊生
類:港區人大代表 類:香港工聯會員
閏八月廿八
閏八月廿八係黃曆閏年時閏八月第廿八日. 因為閏八月唔係年年有，平時紀念都會響八月廿八.
節慶、風俗習慣
[[Category:日]]
錦滷雲吞
錦滷雲吞係種點心，將雲吞（大大塊皮包少少豬肉同蝦餡）炸起，再點加咗其他配料（好似青椒、紅椒咁）嘅甜酸汁食.
同炸雲吞比，錦滷雲吞比較扁，包嘅皮亦都唔同.
阿朱那
阿朱那（，अर्जुन），係古印度史詩摩訶婆羅多入面嘅核心人物之一，亦喺薄伽梵譚度出場過. 佢亞爸亞媽分別係眾神之主因陀羅同貢蒂.
珊瑚海群島同性戀王國
珊瑚海群島同性戀王國（Gay and Lesbian Kingdom of the Coral Sea Islands）喺2004年6月14號由一班志同道合嘅同性戀者喺澳洲昆士蘭省嘅無人島珊瑚海群島上面，建立屬於同性戀者嘅蚊型「國家」. 佢哋嘅國旗就係佢哋同性戀者組織嘅彩虹旗. 佢哋同（荷蘭、比利時、西班牙、加拿大）一樣都係贊成同性婚姻合法化嘅「國家」. 同性戀者簡直視嗰度係天堂. 珊瑚海群島同性戀王國政體係行君主立憲制. 國家通貨係使用歐元.
到而家冇任何國家承認珊瑚海群島同性戀王國，島上亦都冇人長住. 王國嘅網站話，旅遊業、捉魚、賣明信片係爾個國家唯一嘅經濟活動.
2017年11月17號，喺澳洲通過咗同性婚姻合法化之後，國王宣佈解散王國.
選擇月刊
《選擇》月刊係香港消費者委員會出版，以產品測試為主題嘅雜誌，喺1976年11月創刊，每個月嘅15號出版. 雜誌會刊登消費者委員會進行嘅產品測試、服務調查同研究報告.
內容
《選擇》月刊嘅內容以消費者委員會進行嘅產品試驗、服務調查以及研究報告為主，務求向香港嘅消費者提供公正以及客觀嘅消費資料. 值得留意嘅係，呢本月刊並唔接受商業廣告，以保持中立形象.
眉豆
眉豆（學名：'Vigna unguiculata subsp. cylindrica'）係黑眼豆其中一個亞種，原產東南亞. 廣東人通常會將佢同花生、雞腳一齊煲湯. [[Category:豆]]
一切從溫泉開始
《一切從溫泉開始》（Start From Hotspring），係香港NowTV製作嘅旅遊節目，共有8集，由陳俞希同衛詩雅主持.
第一輯2013年11月22號起，逢星期五晚9點30分至10點，喺Now觀星台播出. 第二輯2015年1月27號至3月31號，逢星期二晚9點30分至10點播出. ViuTV喺2016年7月6號至8月24號，逢星期三12:20至12:55重播第一輯.
有別於一般溫泉旅遊，節目介紹特色嘅溫泉旅館，有明治時代傳統嘅日本建築風格、懷舊東瀛風嘅建築風格、融合時代感同埋舊日本文化嘅建築風格、森林環抱嘅溫泉旅館，同埋具特色嘅溫泉料理. 另外亦介紹與溫泉有關嘅設施、慶典，同埋有濃厚文化氣息嘅地方.
第一輯
喺日本中部地方嘅愛知縣、岐阜縣、石川縣拍攝. 從溫泉博物館搵溫泉資料做起點，到訪位於奧飛驒溫泉鄉、加賀溫泉區，同埋和倉溫泉嘅九間溫泉旅館.
中華蘇維埃共和國
中華蘇維埃共和國從成立起手就畀中華民國國民政府圍剿，1934年畀國軍打敗，中共嘅工農紅軍開始長征，著草去咗陝西延安. 1937年9月6號，根據中共同國民政府嘅協議，唔再用中華蘇維埃共和國呢個名.
有部分中國共產黨嘅反對者，會形容呢個政權係蘇聯嘅附庸，不時會引用毛澤東成立呢個政權嘅歷史，喺中共政府話異見者係漢奸嘅時候，提出反駁，批評指控中國共產黨先係漢奸嘅觀點.
審死官
審死官係幾套戲嘅名：
審死官亦係唱片名：
光能
太陽會發出光.
有啲生物，例如螢火蟲，都會發出光能.
化學能
化學能，係一種能量嘅形式. 佢通常係喺電池裏面.
光能
除此之外，電燈、電視同投影機都會發出光能.
光令人類睇得到周圍嘅事物.
植物都需要光嚟製造養份.
怨蒼天變了心
《怨蒼天變了心》係臺灣歌手方季韋出嘅第八張專輯. 喺1991年8月30號由藍白唱片發行.
簡介
呢張專輯佢想感謝永遠信任、支援佢嘅屋企人，記錄咗佢高與低嘅情緒起伏.
LG電子
LG電子（LG Electronics）係LG集團旗下一間公司，專出家庭電器同流動裝置.
Gloria Tang
Gloria Tang可以係：
黑眼豆
黑眼豆（學名：Vigna unguiculata）係豆科豇豆屬植物品種，可以細分做幾個亞種，包括眉豆同豆角. [[Category:豆]]
藤川久孝
（）係日本足球員，司職中場，效力過名古屋八鯨，及市原JEF聯.
華碩
華碩（Asus）係臺灣一間電子公司，專出電腦硬件同流動裝置.
福建土樓
福建土樓（）係指福建西南獨有、利用冇加工嘅生土，夯築承重生土墙壁構成嘅群居同埋防衛一嘅大型屋企，客家人叫佢「生土樓」（）. 福建省嘅土樓約莫有三千多座，主要分布喺龍岩市嘅永定同埋漳州市嘅南靖、平和、華安地區.
最早學術界叫佢「客家土樓」（），之不過打後發現閩南人都有起土樓，因此今日改叫佢做「福建土樓」.
雞絲粉卷
雞絲粉卷係種點心，用粉皮包住雞肉絲、竹筍、紅蘿蔔、冬菇去蒸熟，好似腸粉咁，但比較皮薄餡多. 食嗰時會加甜豉油.
酒井直樹
酒井直樹（）係日本足球員，司職中場，曾經喺1996年爲日本足球代表隊出場1次.
閏八月廿九
閏八月廿九係黃曆閏年時閏八月第廿九日. 因為閏八月唔係年年有，平時紀念都會響八月廿九. 如果閏八月係小月，呢日就做閏八月最後一日. 如果係大月，就係尾二嗰日.
清心丸
清心丸係種潮州糖水，傳統係用一種叫城鵝嘅植物塊莖嘅粉（亦可用木薯粉或者番薯粉）搓成粉團，蒸熟後切開一件件，口感煙韌. 皆因通常喺夏季食，令人清熱消暑，所以就叫「清心丸」. 清心丸多數會搭配用綠豆煮嘅綠豆爽，夾埋叫清心丸綠豆爽或者綠豆爽清心丸.
樸茨茅斯條約
《樸茨茅斯和約》嘅簽訂標誌住日本同俄國對中國東北同朝鮮半島重新瓜分. 條約簽訂後，日本派代表同清國政府代表交涉「東三省善後事宜」，通過《中日會議東三省事宜條約》令清政府承認日俄《樸茨茅斯和約》入面畀日本嘅各項權利.
吊頸 (遊戲)
吊頸係一種專畀兩個人玩嘅遊戲. 一位玩家諗個字，而另一位嘗試估嗰位玩家所估嘅字母.
要估嘅字係用一列嘅橫綫表示，有幾多個字母就有幾多條橫綫. 如果玩估嘅玩家係同個字嘅字母一樣嘅話，另一位就要寫嗰個字母到嗰個字全部嘅相應位置. 如果建議嘅字唔係嗰個字嘅一部份，咁另一位玩家就會畫個吊頸公仔嘅其中一畫. 遊戲會響以下嘅情況之下結束： thumb|「我要t字. 」 「有， 響第八同第十一位. 」
其實呢幅圖係設計到好似一個吊頸人咁. 呢幅圖嘅品味引起咗一啲辯論，但到而家仍然都仲用緊.
呢幅圖嘅自然本質有啲唔同；有啲玩家係畫個吊頸架先，然後先至畫個人嘅身體部份（基本上係先畫個頭，再畫個軀幹，然後係左手同右手，再跟住左腳同右腳）.
有啲玩家會唔畫任何嘅嘢開始，同埋將個軀幹分開畫，咁就可以畀個估字嘅玩家多啲機會.
歷史
「吊頸嘅由來已經無從考察，但係大約知道開始於域多利時代流行起來. 」由東尼·歐加迪，《牛津字母遊戲指南》（牛津大學出版社）嘅作者提及到.
小泉恒平
单曲
OVA 『X‐予兆‐』主題歌
吊頸 (遊戲)
歷史
呢個遊戲響1894年，愛麗絲·比加·歌美嘅《雀獸魚》之中嘅《傳統遊戲》裏面提及到，規則好簡單；玩家需要寫上一種動物嘅頭尾兩個字母，而另外一位就估呢個字嘅中間部份.
小泉恒平
单曲
OVA　『X‐予兆‐』主題歌
吊頸 (遊戲)
歷史
呢個遊戲嘅另一個來源係叫做「絞刑」或「吊頸遊戲」.
策略
響另一方面，同一個表係可以用響吊頸遊戲度(唔係估字嘅玩家)，以一個難啲嘅字，增加挑戰性（好似rhythm(節奏)咁）.
遊戲例子
200px|right 以下嘅一個遊戲示範去展示一位玩家試吓利用字母頻率嘅策略去估一個字.
Justin
Justin，可以翻譯做查士丁、積斯汀、賈斯汀或側田、游斯丁，常見嘅男仔英文名，源自拉丁文Justinus，有正義、公平同公正嘅意思，可以係：
職業治療師
職業治療師係有職業治療專業技術同有相關牌照嘅人，主要響醫院、老人院同其他社會福利機構度提供服務.
顏頓麥
顏頓麥（HMS Andromache），又寫顔頓麥，係英國皇家水師戰船名，有好幾艘.
Riya
Riya （平假名：りや，）係日本女唱作人，AB型血型，最開始因為係Eufonius組合主音歌手而出名.
耀東公共圖書館
耀東公共圖書館（Yiu Tung Public Library）係香港東區一間公共圖書館，喺筲箕灣耀東邨耀昌樓地下.
潮州菜
潮州菜，又叫潮菜、潮粵菜，係源自潮州嘅菜式，風行潮汕地區. 潮州菜嘅海鮮菜品調料同福建菜差唔多. 同時好受廣州菜影響，味道比起閩南菜鮮、溶，潮州菜亦接受咗好多客家菜，比如牛肉丸就係源自客家菜.
睇埋
類:潮州文化
顏頓麥 (1832年)
顏頓麥（HMS Andromache），又寫顔頓麥，係英國皇家水師戰船. 有炮廿八尊. 1832年落水，1854年改造過，1875年散咗.
佢1834年載律勞卑到大清，亦係省城同虎門打仗.
切爾諾貝爾核電廠
切爾諾貝爾核電廠係烏克蘭一座已經停用嘅核電廠，喺基輔州度，1986年四號機組爆炸，做成史上最嚴重嘅切爾諾貝爾核災.
律勞卑
律勞卑（William John Napier，減筆William Napier；爵號9th Lord Napier；）又叫納鼻夏，係英國人. 《香港雜記》記做納鼻夏名威利林尊. 佢係英國皇家水師軍官. 亦係政治人同外交人.
名
律勞卑係Lord Napier之譯. 而納鼻夏係Napier之譯. 威利林係William，尊係John.
駐省商務大臣
一八三三年，鑑於年尾東印度公司二百年滿約，唔再獨佔中國貿易. 理藩院（ foreign secretary）彭夏士頓，同律勞卑好熟，任律勞卑做駐省（正）商務大臣（ Chief Superintendent of Trade at Canton）. 九月十號正式任命，是爲英國全權大臣. 亦任名萄魯頓（William Henry Chickely Plowden）爲左副商務大臣（Second Superintendent）. 爹鼻士（Sir John Francis Davis）爲右副商務大臣（Third Superintendent）. 呢兩人舊時係東印度公司嘅驗貨官. 十月，佢哋坐英國皇家水師戰船顏頓麥（HMS Andromache）去省城.
一八三四年七月十五號，律勞卑到澳門. 十日後到省城. 之不過佢唔識規舉，最後兩廣總督要佢返澳門先. 又派過船打省城. 最後失敗，鬱鬱而終，死喺澳門.
類:英國軍人 類:英國政治人 類:英國外交官
作家
只做新聞記者編輯未必叫作家，「作家」多數係有出版自己寫嘅書，先叫作家. 不過要有人買或者睇，先叫成功.
寫網誌、Facebook、維基百科嘅未必叫做作家，不過可以自己封自己係.
宮本武藏
宮本武藏（，天正12年－正保2年五月十九），係江戶時代嘅劍術家、兵法家、藝術家，創立咗二天一流劍道.
銅鑼灣站
銅鑼灣站（或者；Causeway Bay Station）係一個香港灣仔區東角嘅港鐵嘅鐵路車站. 值得留意嘅係，呢個站其實喺東角同鵝頸（南大堂），個站起咗之後，東角同鵝頸畀好多人誤叫「銅鑼灣」.
銅鑼灣站係一個地底車站，喺軒尼詩道同埋記利佐治街地底，設有上下兩個側式月台，都裝有月台幕門，喺1985年5月31號啟用.
車站大堂
銅鑼灣站一共有三個唔相連嘅車站大堂──位於銅鑼灣廣場一期地底嘅西大堂、位於崇光百貨地底嘅東大堂同位於時代廣場地底嘅南大堂. 呢三個部份喺非收費區並唔互通，所以乘客出閘都要非常小心，否則就要離開車站、行一大段路到原來正確嘅出口.
車站商店及自助服務
銅鑼灣站內提供唔同類型嘅商店畀乘客買嘢或者食嘢，例如有7-Eleven便利店、餅店、咖啡店、書店、花店、恒生銀行同DHL等零售業同埋其他服務商店. 此外，銅鑼灣站亦有唔少自助服務設施，包括恒生銀行及中銀香港嘅自動櫃員機、自動售賣機、自動照相機等.
喺互聯網服務上，大堂同月台都設有免費由電訊盈科提供嘅Wi-Fi熱點，乘客可以喺等車嗰陣透過手提電腦或個人數碼助理（PDA）上網. 同時，喺西大堂嘅收費區設有「iCentre」免費上網服務設施，畀乘客瀏覽網上資訊.
李格致
李格致博士（Keith Leonard Charles Legg）係英國學者.
銅鑼灣站
車站月台
銅鑼灣站位於軒尼詩道和記利佐治街地底，設有上下兩個側式月台，都裝有月台幕門. 1號月台（港島綫往柴灣方向）喺上層，而2號月台（港島綫往堅尼地城方向）喺下層.
李格致
李格致先後喺英國航空企業「Short Brothers and Harland」同巴西做嘢. 1960年起，佢做英國盧布路科技大學（Loughborough University of Technology）教授，亦做過高級副校長（Senior Pro-Vice-Chancellor）. 1972至1975年，佢做英國蘭卡斯特理工學院院長. 1975至1985年，佢做香港理工學院院長.
銅鑼灣站
利用狀況
銅鑼灣站響香港灣仔區銅鑼灣軒尼詩道同記利佐治街地底，係港島區一個大型及重要嘅購物區. 鄰近設有多個大型購物商場、緊貼潮流商店同跑馬地住宅區，因此每日有唔少乘客出入該站，係成個鐵路系統第二繁忙嘅車站，僅次於尖沙咀站，亦係港鐵港島綫17個車站中人流最多同最繁忙嘅車站.
李格致
參考
類:‎‎香港理工大學榮譽博士‎ 類:‎‎香港大學名譽博士‎
銅鑼灣站
利用狀況
喺每年嘅大除夕，由於有眾多人流用呢個站去時代廣場睇倒數，因此會出現車站人流擠逼嘅情況，而需要封閉本站A出口.
另外，該站至灣仔站之間設有一條側綫. 每當港島綫灣仔站出現故障時，往堅尼地城方向嘅下行綫列車將會以該站作為臨時終點站. 屆時，去灣仔站至堅尼地城站的乘客要轉其他交通工具前往. 而過海嘅乘客則必須改用北角站轉車，經東區海底隧道過海前往九龍及新界.
集成中心設有適用於該站嘅港鐵特惠站，為使用成人八達通卡嘅乘客提供港幣2元車費回贈.
車站啟用及命名
銅鑼灣站喺設計嗰時中文名係訂為「鵝頸橋」，後來改以附近另一個地方名銅鑼灣命名. 銅鑼灣站喺1985年5月31號同港島綫金鐘至柴灣段一齊啟用.
時代廣場（南大堂）
喺銅鑼灣站起嗰時，其實早已規劃喺車站南面開設另一個車站出口，方便乘客通往跑馬地馬場一帶，但基於興建難度問題，因此喺1985年通車時，車站只設有東大堂同西大堂. 直至1994年時代廣場落成之後，A出口同南大堂先正式開放.
地下商店街
政府同港鐵公司研究緊《銅鑼灣站地下行人通道計劃》，擬擴建並翻新現有嘅東大堂，發展地下商店街，貫穿軒尼詩道以及怡和街一帶地底. 同時新大堂會起5個新出入口（E1至E5），藉以疏導銅鑼灣區地面同車站大堂嘅繁忙人流，工程預計喺2012年完工. 工程完成之後，原有嘅E出口將會被取消同拆卸.
地下行人通道
據《星島日報》報導，政府將喺全長150米嘅勿地臣街地底（A出口），開闢一條行人通道，打通港鐵銅鑼灣站至跑馬地馬場嘅「地下經脈」，以減少跑馬地區市民人車爭路造成嘅傷亡個案.
生物相容性
生物相容性（biocompatibility）即係物質同活組織或器官和睦共存嘅能力，高生物相容性嘅物料，生物會對佢冇乜即排斥或者反應.
頻渣別文
頻渣別文（；天城字母：ਪੰਜਾਬੀ；阿拉伯字母：پنجابی）屬於印歐話系印度-伊朗話族嘅印度-雅利安支. 頻渣別話嘅特別之處係有聲調同埋係黏著語. 頻渣別話係印度嘅旁遮普邦和巴基斯坦嘅頻渣別省主要用嘅話，亦係印度旁遮普邦嘅官話. 隔籬嘅印度哈里亞納邦、喜馬偕爾邦同埋德里都流通. 全世界有1.04億人講頻渣別話，當中西頻渣別話佔6.1-6.2千萬，東頻渣別話佔2.8千萬，而Siraiki就佔1.4千萬.
1947年印巴分治時，頻渣別地區嘅文化同話言都受到影響. 所以頻渣別嘅話同文化成為推動兩國和平交往嘅一大動力. 由於好多頻渣別人移民，頻渣別人係世界上好普遍嘅少數民族，包括喺英國、美國、加拿大（加拿大第四大，卑詩省第三大）同肯雅.
同其他北方印度話一樣，頻渣別話係演化自梵文. 頻渣別話又分做西頻渣別話、Lehnda(ਲੇਹੰਦਾ)或Lahnda(ਲਹਿੰਦਾ)同東頻渣別話. Siraiki和Hindko通常都俾人認為係頻渣別話嘅方言.
頻渣別話係錫克教嘅神聖話言，錫克教嘅經典Guru Granth Sahib都係用頻渣別話寫嘅. 頻渣別話亦係印巴地區北部流行嘅Bhangra音樂嘅主要話.
現代頻渣別話嘅詞彙受到其他話言嘅影響，其中包括印地話、波斯話同埋英文. 海外嘅頻渣別人亦都有從西班牙文同荷蘭文借來新嘅詞彙. 一種新嘅旁遮話分支，稱為Diaspora Punjabi，正喺度發展緊，而且不斷同印度次大陸上嘅頻渣別話出現分別.
頻渣別話有幾套文，唔同地區、方言同宗教信仰用唔同嘅字母. 錫克教信徒傾向用Gurmukhī字母. 其他省嘅印度教信徒多會用天城文字母，而巴基斯坦境內嘅頻渣別人多用Shahmukhi. Gurmukhī同埋Shahmukhi字母係頻渣別話最常用嘅兩種書寫字母，亦係官方嘅字母.
1998年死
以下係1998年死嘅人：
愛情啊
《愛情啊》係韓國電視劇《我男人的女人》嘅插曲. 由姜東允作曲、Evis WY填詞，鄭淳元演唱.
五十嵐和也
（）係日本足球員，司職後衞，效力過市原JEF聯，及横河電機.
小柳由紀
小柳ゆき（平假名：こやなぎ ゆき、羅馬字：Koyanagi Yuki，） 係日本女歌手，血型係B型. 小柳由紀係佢原名，而佢嘅藝名係將嗰名「由紀」寫成平假名.
高雲地利大學
高雲地利大學（Coventry University）係一間公立研究型大學，喺英國高雲地利. 喺高雲地利市中心嘅校園佔地33 acre.
中島裕美子
中島裕美子 ，係日本嘅一個女藝人同埋配音員.
閏八月三十
閏八月三十係黃曆閏年時閏八月第三十日. 因為閏八月唔係年年有，平時紀念都會響八月三十. 呢日淨係大月嗰陣先有. 如果閏八月係大月，就係閏八月最後一日.
節慶、風俗習慣
[[Category:日]]
虛擬世界
（virtual world）係一個用電腦模擬嘅環境，好多時用家能夠控制一個角色喺個世界入面郁動. 虛擬世界常見於電子遊戲等嘅媒體.
定義
對於「虛擬世界」呢隻詞要點定義 ，有廿一世紀初嘅電腦科學家噉講 ： 原版英文：A virtual world is a computer-simulated representation of a world with specific spatial and physical characteristics, and users of virtual worlds interact with each other via representations of themselves called "avatars". 粵文翻譯：一個虛擬世界係一個（想像中嘅）世界用電腦模擬出嚟嘅一個表示體（representation），有特定嘅空間同物理特性，而虛擬世界嘅一眾用家可以透過將自己表示成『頭像』嚟互動.
蘋果屬
（，學名：Malus），係薔薇目薔薇科蘋果族嘅其中一個屬.
拎
類:薔薇目
印巴分治
分治條款無涉及到孟加拉國嘅獨立，亦無講英屬印度管理嘅錫蘭同緬甸分治. 緬甸喺1948年1月4號獨立，錫蘭喺1948年2月4號獨立；孟加拉國跟住喺1971年嘅孟加拉國獨立戰爭獨立. 尼泊爾、不丹曾經係英國嘅殖民地，但一直唔屬於英屬印度，無被條約影響.
Storia dell'India
神打
神打係中國道教雜技，神功師父會先用儀式，話會召喚神靈上身，再表演各種高難度表演，譬如淋滾油或者刀槍不入，身體唔會受傷.
尤根保露拿
尤根保露拿（德文：Eugen Bleuler，）係個瑞士精神病學家.
中道美穗子
中道美穗子 ，係日本嘅一個女藝人同埋配音員.
白色芭蕾舞
（ballet blanc，；blanc 係法文入面「白色」噉解）係一種芭蕾舞風格，指一場芭蕾舞劇當中主要女舞蹈員同全體伴舞隊女舞蹈員都著住白色芭蕾舞裙跳舞嘅一幕. 白色芭蕾舞喺 19 世紀盛行嘅浪漫芭蕾舞（romantic ballet）入面零舍常見，主要係因為浪漫芭蕾舞嘅芭蕾舞劇嘅故仔好興涉及女鬼等女性靈異生物，所以想用白色芭蕾舞裙加埋輕盈嘅舞步（例如係腳尖企以及比較慢嘅跳躍等），突顯飾演呢啲生物嘅女舞蹈員輕飄飄嘅氣質.
白色芭蕾舞起源於 1832 年，當時《風仙女》（La Sylphide）呢齣芭蕾舞劇首次喺法國公演，故仔講述一個蘇格蘭農夫占士（James）為咗追一個有住非人美貌嘅風仙女，而放棄佢喺農村入面嘅愛人，跟住個風仙女入咗森林裏面. 當時個芭蕾舞團為咗想突然風仙女嘅超自然氣質而採用咗白色芭蕾舞嘅做法，而嗰個時代盛行嘅浪漫芭蕾舞劇好多都跟從呢種做法，用全白色服裝加輕盈嘅舞步表現女性靈異生物嘅氣質－歷史學家一般認為，呢個就係白色芭蕾舞（以至浪漫芭蕾舞）嘅起源. 而因為白色芭蕾舞呢種做法同好多芭蕾舞相關嘅事物一樣，起源自法國，所以個名入面用咗個法文字「blanc」.
白色芭蕾舞對成個 19 世紀芭蕾舞界起咗相當嘅影響，例如《芝莎》（Giselle；1841 年首演）第二幕當中嘅女鬼之舞、《天鵝湖》（Swan Lake；1877 年首演）第二幕同第四幕當中嘅小天鵝之舞、以及《合桃鉗》（Nutcracker；1892 年首演）當中嘅雪花之舞等都見到白色芭蕾舞嘅影響.
中村溫姬
中村溫姬 ，係日本嘅一個女藝人同埋配音員.
姜東允
姜東允（Gaemi；；花名螞蟻 ），係韓國音樂製作人、作曲家.
黑崎久志
黑崎久志（）係日本足球員，司職前鋒，曾經喺1989～1997年間爲日本足球代表隊出場24次，入咗4球.
江西話
江西話，文言叫贛語（贛讀做"禁gam3"），亦可以叫江右語，係一隻流行響中國江西以及湖南、湖北、安徽同福建. 因為講江西話嘅人主要響江西多，所以就叫江西話. 而江西亦名贛，所以亦都叫贛語. 因為秦漢開始，就開始統治華南，所以江西話都叫做方言，即係一地之言咁解. 喺語言學嚟講，江西話同其他唐話根本通唔到，所以西方學者會當佢做一種獨立嘅話.
江西話舊時統計有2000萬人講，世界排第四十五，另外亦有啲統計係7000萬. 佢嘅南昌話就係標準江西話.
由於江西話同普通話嘅相同詞語（同源詞）祇係得40%，而西班牙話同葡萄牙話同源詞有80.7%，有學者話江西話係漢語入面嘅獨立語言.
後藤太郎
（）係日本足球員，司職中場，效力過名古屋八鯨，市原JEF聯，及鳥棲砂岩.
套戥
套戥係種基本嘅錢銀手段，利用市場上時價嘅錯位，同時做幾手買賣，無本生利. 喺效率高嘅市場，套戥嘅機會好微.
金融𧗠生工具（好似put ,call）嘅定價上，一般會假設無套戥機會（no arbitrage）.
熱力學第三定律
熱力學第三定律解釋咗熵呢個概念. 熱力學第三定律認為接近絕對溫度零度（大概係攝氏-273.15度）嗰陣，系統嘅熵變化率係零.
簡單嚟講，乜嘢能量都好，要由一挺形式轉到另外一挺形式，個過程入便總係會有一部分嘅能量損失唔見，冇辦法100%原原本本噉轉化. 熵值顯示響能量轉化過程入便失去咗幾多能量. 因能量喺轉換形式嘅過程入便一定會有損耗，所以響呢個過程當中熵實會變多. 喺接近絕對溫度零度嗰陣時，差唔多經已冇晒粒子運動嘅能量，響呢挺狀態底下，亦唔會有熵嘅變化，噉樣嘅熵變化率自然係零. 即係話，絕對零度係點都冇可能達到嘅.
細佬
細佬，正統叫弟，又叫弟弟（第一個變調讀陽平，第二個變調讀陰上），係指一個人同一個亞爸或者亞媽生而又比自己年齡細嘅男性.
有時會變音讀弟（啲字陰平）. 用喺亞弟. 弟弟（前啲字陽平，後啲字陰上），係通稱細蚊仔身. 「弟弟」仿官話噉講成「di⁴ di²（粵拼）」時，有輕視意思.
因為細佬地位相對低，好多時都借用做謙虛嘅自稱.
擔挑
擔挑，又叫做擔杖或扁擔，係一種幫人力運輸用嘅架生，個樣似細長嘅半邊大碌竹，竹嘅兩頭有個位，可以掛重嘢，擔挑擔上膊，好似個天秤咁前後平行，就方便咕喱擔嘢周圍走.
以前人類用擔挑擔柴、大包米、水桶都有，鄉下同街市都好興. 而家擔挑搭車唔方便，所以阿嫲都改用手拉車車仔去買餸.
擔杖有木同竹製造，其它物料唔够力，好易「斷擔挑」嘅.
類:物流
細靜脈
細靜脈係微循環入面一種比較細嘅血管，比毛細血管大一啲. 細靜脈將毛細血管入面冇乜氧氣嘅血集埋一齊，輸送到靜脈入邊. 然後由靜脈運返去心臟. 細靜脈嘅直徑細到8微米，大到100微米，響毛細血管會合嗰陣就形成細靜脈.
結構
細靜脈壁有三層：內皮層係由鱗片狀嘅內皮細胞組成，有生物膜嘅作用，中間層係肌肉同彈性組織，而外層就係纖維連結組織. 中間層發展得唔係幾成熟，所以細靜脈嘅壁厚唔夠細動脈厚. 因為細靜脈壁穿透性好，所以液體同埋血細胞都可以穿過細靜脈壁.
MegaUpload
Megaupload係一間網絡服務公司，硬碟伺服器放嚮香港，可以支援上載1GB檔案，規定保存3個月，係西方人最多用嘅網站. 收入主要靠網上廣告.
事件
嚮2012年1月19號，美國聯邦調查局因為侵犯版權罪，拉咗Megaupload班管理同埋創辦人.
林思彤
林思彤（Lin Si Tong），新加坡創作歌手，簽約哈哈音樂旗下. 2012年尾，佢喺新加坡同馬來西亞發行咗佢首張個人創作專輯《彤類 TONG'S MUSIC》，同一啲新加坡音樂界嘅前輩合作，包括：李偲菘，林倛玉同埋Jay Lim.
個人感情生活
佢喺2016年11月26號同圈外男友林泰安結婚舉行婚禮.
網頁設計
網頁設計（；web design）係指設計同維持網頁嘅工作同相關技能.
網頁設計涉及創造同維護網站要用到嘅工作. 做網頁設計需要設計用家介面、搜尋器同埋相關嘅軟件.
網頁開發就係指實際落手落腳整個網站出嚟擺去互聯網度或者俾內聯網用，途中會用到好多架生（詳情可以睇吓標記語言同網頁開發工具）. 喺廿一世紀初，網頁設計同網頁開發係頗有影響力嘅工作，唔少企業都會請有呢方面專業知識嘅人幫手整佢哋嘅網站.
中村千繪
中村千繪 ，係日本嘅一個女藝人同埋配音員.
中山艦
中山艦（1912年－1938年），原稱永豐艦，係中國海軍軍艦，日本三菱船廠造. 艘船用鋼同木起成. 艦長65.837米，闊8.8米，排水量近千噸. 大清時訂造，中華民國北洋政府找尾數收船. 護法運動後，跟咗中華民國廣州政府.
响中國近代史發生好多事成日都同呢條船有關. 因孫文多次喺永豐艦上奔波，死後人改名中山.
Internet Explorer 5
Microsoft Internet Explorer 5（簡稱IE5）係微軟開發嘅一套用圖形用戶界面嘅網頁瀏覽器.
𡚦
𡚦係個：
九月初一
九月初一係黃曆九月嘅第一日.
睇埋
[[Category:日]]
特例市
特例市係日本一種市級政區，特權比中核市少、比普通嘅市多.
貝殼
貝殼，係貝類軟體動物身體外面嘅堅硬保護外層，通常特別指喺貝死咗之後嘅空殼，好多時都畀浪衝上海灘.
潛意識
潛意識（，英文：unconscious mind），係指嗰啲喺平時根本冇可能變做意識嘅嘢，例如一個人有易服癖，某程度上係因為潛意識. 潛意識唔可以由意識控制，但係就可以影響返意識.
西洋人
西洋人，簡稱西人，係西洋嘅人，通常都特別指高加索人，皆因皮膚色淡，所以又叫白種人、白人. 佢哋主要分佈喺歐洲、俄羅斯、北美、澳紐等地.
田稗嘅比喻
聖經譯文
耶穌向佢哋講另一個比喻，話：「天國好比人撒好種喺佢嘅田度. 夜晚，喺人瞓覺嘅時候，有仇敵來，將啲稗撒喺小麥度就走咗. 到小麥長大結穗嘅時候，稗亦出現. 田主嘅僕人前來話：『主人，你唔係撒好種喺田度咩？呢啲稗究竟喺邊度嚟架？』主人答佢哋話：『呢啲係仇敵做嘅. 』僕人就問：『你使唔使我哋去抆走啲稗呀？』主人話：『唔好，因為我驚你哋抆走啲稗嘅時候，會將小麥連根都抆埋出嚟. 尤得小麥同稗一齊生啦，當收割嘅時候，我會吩咐收割嘅工人先抆起啲稗，紥起嚟燒，然後將小麥收喺我嘅倉度. 』」
中村繪里子
中村繪里子 ，係日本嘅一個女藝人同埋配音員.
田稗嘅比喻
聖經譯文
耶穌離開群眾，入咗屋度. 佢嘅門徒又問佢：「請話我哋知，田稗嘅比喻係乜嘢意思？」耶穌答話：「撒好種嘅就係人子，田地就係世界，好種係屬於天國嘅人，撒稗嘅仇敵就係魔鬼，收割嘅時候就係世代嘅終結，收割嘅人就係天使. 到末日，作惡嘅人要好似稗一樣噉抆出嚟，俾火焚燒，人子要差遣佢嘅使者，將一切令人跌倒嘅同作惡嘅喺佢嘅國度揀出嚟，丟入火爐，喺嗰度要喊，咬牙切齒. 嗰陣時，義人要喺佢哋父嘅國度發出光輝，好似太陽一樣. 有耳可聽嘅，就應當聽！」
解釋
農田嘅主人所撒嘅係好種子，係揀選過最優質嘅種子，點知主人嘅仇敵卻趁住黑夜破壞，仇敵唔能夠將好種喺田裏面攞走，於是就將稗撒喺小麥裏面.
耶穌親自解釋呢個比喻，撒稗嘅就係仇敵魔鬼，好種就係天國之子，田地就係世界，撒好種嘅就係人子，上帝喺呢個世界度從千萬人之中揀選好多屬於自己嘅子民，學習遵行上帝嘅旨意，活出上帝嘅形象同樣式，事奉上帝同敬畏佢. 不過魔鬼同時亦都好努力噉，一啲都唔放鬆積極揀選跟隨佢嘅人，就係嗰啲故意唔認識上帝嘅人.
稗同小麥喺生長初期非常相似，完全唔能夠分辨真假，到咗吐穗嘅時候，先至可以分得出. 所以田主嘅僕人問主人：「主人，你唔係撒好種喺田度咩？呢啲稗究竟喺邊度嚟架？」僕人嘅自然反應就係要即刻抆走啲稗，因為若果小麥同稗一齊生長，肯定會影響小麥嘅產量. 主人卻顯出更大嘅智慧，容許佢哋繼續生長，因為喺收割嘅日子，稗一定會抆出嚟，紥起嚟燒，小麥就要收喺倉度.
撠氏定律
撠氏定律（Hick's law）係一條源自 1952 年嘅認知心理學定律，描述反應時間同選擇數量之間嘅關係. 假想一個人家陣要有 n 個選擇當中揀一個（例：喺網購網站嗰度見到 n 件同類商品），根據撠氏定律，喺多數情況下 ，嗰個人嘅反應時間可以用以下呢條式計： 當中 a 同 b 係一啲可以由過往數據嗰度估計佢哋數值嘅常數；有心理學家指，呢條式反映咗一個人對不確定性嘅處理－當一個人面對好多個選擇，佢所接收到嘅訊息量就多（訊息量可以用訊息熵減少等嘅指標量度；詳情可以睇訊息論）. 而喺網頁設計等嘅應用上，撠氏定律可以用嚟估計用家（例如）會花幾多時間先至決定要撳入去某個網頁嗰度.
琦琦
琦琦（），原名費琦，係香港模特兒，中國上海出世，香港電影演員任達華老婆.
超實數
[[Category:數]]
蘇州屎
蘇州屎，又叫做蘇州史，文雅啲又叫做蘇州鼠，係廣東俗語，佢可能係：
羊城國際商貿中心
羊城國際商貿中心（，Yangcheng International Commercial Center）；第個名係南方國際新聞大廈（）；簡稱羊城國貿（）或羊城商貿（）；佢係中國廣東省廣州市嘅一間大廈，喺天河區體育東路118號. 呢間大廈喺天河體育中心有大型足球比賽嗰時（尤其係廣州恆大隊嘅主場比賽）成日都俾媒體最先影到嘅. 佢有4座塔樓，分開咗東、西各兩座. 呢間大樓喺1996年起好.
集體潛意識
集體潛意識（collective unconscious）係容格提出嘅概念. 容格覺得人格結構分咗做三層次：意識（自我）、個人潛意識（情結）同埋集體潛意識（原型）. 而集體潛意識係指每一個人都有住嘅共同潛意識，包括祖先在內，世世代代嘅活動方式同埋經驗嘅痕跡都儲存喺入面，但係呢啲潛意識人係感知唔到嘅.
外國人
外國人喺法律上專指無嗰個國家嘅國籍嘅人. 世界上有唔少國家都會有好多外國人，譬如美國.
星月樓群組
星月樓群組係指喺新冠肺炎香港疫情入面，喺2022年5月中旬喺上環一間叫「星月樓」嘅酒樓入面爆發嘅一個新冠肺炎Omicron變種病毒感染群組. 呢個群組係香港第五波疫情尾聲衞生署衞生防護中心重新追蹤群組個案之後，最大型嘅感染群組，截至5月18號有70人確診. 個案源頭被懷疑係嚟自一位住喺西環邨西苑臺嘅員工做咗超級傳播者.
林一峰
林一峰（Chet Lam，），係香港民歌風格唱作人，亦係At17成員林二汶嘅哥哥.
出面網頁
類:香港同性戀藝人 類:香港基佬
小松蓮
小松蓮（）係日本足球員，打前鋒位置，效力金澤薩維根.
史美倫
史美倫（Laura Shih，），部分媒體會冠夫姓叫佢做查史美倫，祖籍浙江寧波餘姚，係香港行政會議非官守成員，亦係香港金融發展局主席、香港上海滙豐銀行同滙豐控股獨立非執行董事、以及香港交易所主席. 佢老公係查濟民二仔、香港生意人查懋成. 佢嘅花名叫查死你們（「死」喺普通話同「史」同音，而「你」就同「美」近音，「倫」同「們」近音，所以呢句就係同「查史美倫」一樣音 ）
簡歷
佢喺嘉諾撒聖方濟各書院畢業，之後到美國留學，先後獲得美國威斯康星大學麥迪遜分校文學士同埋美國聖塔克拉拉大學法律博士，並響2002年獲香港科技大學頒授榮譽博士學位. 佢仲係前中國證監會副主席、前香港證監會副主席同前大學教育資助委員會主席. 2008年1月，史美倫僅次於范徐麗泰以第二高票當選港區全國人大代表. 2017年曾為林鄭月娥競選特首擔任顧問.
2004年，史美倫出任香港上海滙豐銀行非執行董事，2007年起兼任副主席. 2011年起擔任滙豐控股非執行董事. 2022年，史美倫再獲委任為香港交易所董事會主席，任期去到2024年.
政治立場
查史美倫係香港親中陣營成員，有份喺2019年支持同提出《逃犯條例修訂草案》，又支持根據《緊急法》下實施嘅《禁止蒙面規例》. 作為全國人大代表，佢亦曾經喺未經香港人同意或事先諮詢，而且惹嚟泛民主派一致負評嘅情況下，投票支持實施《香港國家安全法》，以及批准北京強行修改香港選制. 香港監察曾經批評佢嚴重侵害香港人（尤其係泛民主派支持者）人權，建議外國政府對佢進行制裁.
仲村香織
仲村香織 ，係日本嘅一個女藝人同埋配音員.
青森市
青森係日本青森縣縣治，亦係個中核市，人口29萬.
中村惠子
中村惠子 ，係日本嘅一個女藝人同埋配音員.
新村泰彥
（）係日本足球員，司職前鋒，效力過市原JEF聯，札幌岡薩多，及Jatco.
路易治
路易治（日文：ルイージ，英文：Luigi）係日本任天堂電子遊戲嘅虛構角色，係瑪利奧嘅孖生細佬.
高木琢也
高木琢也（）係日本足球員，司職前鋒，曾經喺1992～1997年間爲日本足球代表隊出場44次，入咗27球.
心理旋轉
心理旋轉（；mental rotation）係指一個人喺心入面想像一件三維嘅物體「由唔同角度望係乜樣」嘅能力.
實驗
喺 1970 年代，有認知心理學家試過做一個噉嘅實驗： 呢個實驗結果一般俾人認為係展示咗人曉旋轉佢哋喺腦海入面想像嘅物件，開展咗認知心理學上對心理旋轉嘅研究.
鏡像
喺幾何學上，鏡像（；mirror image）係指物體相對於某一塊鏡面所形成嘅影像.
中村尚子
中村尚子 ，係日本嘅一個女藝人同埋配音員.
八戶
八戶係日本青森縣一個中核市，人口23萬.
赫爾辛基
赫爾辛基（Helsinki）係歐洲國芬蘭嘅首都，喺芬蘭南部芬蘭灣沿海.
大石竜平
大石竜平（）係日本足球員，打前鋒位置，效力金澤薩維根.
沙漠
沙漠（），全名沙質荒漠（），係地球乾燥氣候影響下所產生嘅地貌，大約佔地球陸地整體面積嘅21%. 沙漠地區一年平均降雨量一般低過250毫米(mm)，被沙質土壤冚住，植被稀疏. 因為地表徑流稀少，喺明顯嘅風力作用下擁有獨特嘅地勢.
井坂鉄平
（）係日本足球員，司職後衞，效力過市原JEF聯，及水戶蜀葵.
波巴奇奇現象
Bouba Kiki現象，又叫Bouba Kiki效應，係種涉及到人嘅語言同其他感覺之間嘅聯繫嘅測試. 當睇到呢兩張圖嗰陣，大多數人覺得左邊嘅圖案係kiki，右邊係bouba. 而當畀人問到點解右邊係bouba，左邊係kiki嗰陣，有90%以上嘅人會話比較圓碌碌嘅形狀聽落去就似bouba，尖尖哋嘅形狀就似kiki. 呢個現象首先係由窩夫岡高拿喺1929年發現嘅.
黃台仰
黃台仰（Ray Wong，），係香港本土派政治組織本土民主前線發起人.
佢讀過鄧肇堅維多利亞官立中學同明愛白英奇專業學校哲學系，雨傘運動後，喺2015年頭成立咗本土民主前線，主張「以武制暴」，搞過幾次反水貨客嘅「光復」運動. 2016年2月21號，佢俾警方拉咗. 2017年11月喺保釋候審期間冇按時去警署報到，法院因此出咗拘捕令，黃台仰家下喺警方嘅通緝名單上面.
2018年5月，黃台仰同李東昇喺德國申請難民資格獲批，但係佢哋當時冇即時話畀大眾聽佢已經著草. 直到2019年5月21號紐約時報報導 ，大家先至知.
攷
類:香港通緝犯
猛鬼大廈 (電影)
猛鬼大廈（Operation Pink Squad Ⅱ）係1989年上映嘅港產片，由劉鎮偉執導，關秀媚、張敏、吳君如等主演.
中村櫻
中村櫻 ，係日本嘅一個女藝人同埋配音員.
室町幕府
室町幕府係日本史上第二個幕府，又叫足利幕府，由足利尊氏響1338年開，直到1573年.
李國章
李國章（Arthur Li，）係香港行政會議非官守成員，亦係香港大學校務委員會主席、東亞銀行董事局副主席、全國政協委員，做過教育統籌局局長同香港中文大學校長. 佢係東亞銀行董事局主席李國寶個細佬.
從政
2016年1月，俾嗰陣嘅行政長官梁振英以香港大學校監身份任命李國章做香港大學校務委員會主席，由2016年1月1號起，任期3年.
2019年1月，冧莊繼續做香港大學校務委員會主席，任期3年.
2017年7月，俾嗰陣嘅行政長官林鄭月娥委任做行政會議非官守議員.
喺2021年9月，佢成為香港特别行政區選舉委員會教育界當然委員.
2022年7月，繼續獲委任行政會議非官守議員.
劉禹錫
劉禹錫（；），字夢得（），係中國唐代（中唐）時嘅官員同詩人. 佢自身自稱出身自中山（河北省定州市），而傳記寫話出身自彭城（江蘇省徐州市）. 老來佢同白居易唱和最多，所以並稱爲劉白，白居易贈佢詩號詩豪（）；因爲做過太子賓客，所以稱呼做劉賓客（），又因爲做過祕書監、檢校禮部尚書，所以稱呼做.
小傳
劉禹錫出生喺代代都出儒學者而有名嘅家族，關於佢嘅家世來歷講法比較多. 19歲，劉禹錫去到京都長安（而家陝西省首府西安）嘅學校讀書. 793年（貞元九年）21歲時，佢及第進士，之後又過埋博學宏辭科.
分析心理學
分析心理學（Analytical Psychology）係心理學嘅分支，又叫容格心理學或者原型心理學，由容格去創立嘅.
劉禹錫
小傳
佢做過淮南節度使杜佑轄下嘅書記. 之後，佢入到中央政界，同同年進士嘅柳宗元一齊加入嘅黨派，呢個黨派歷經德宗末期嘅貞元年間到順宗期，期間推進政治改革（805年嘅永貞革新）. 當中劉禹錫擔當財政方面，因爲佢角色重要，佢同王叔文、王伾、柳宗元一齊並稱爲「二王劉柳」. 太過急激嘅改革令佢樹起好多政敵，譬如武元衡. 無過幾耐，喺宦官嘅壓力下，在位得八個月嘅順宗退位，然後憲宗即位，武元衡呢班守舊派嘅勢力再盛，王叔文一跣腳就冧咗臺、降咗職，劉禹錫亦遭左遷，任命爲連州（廣東省連州市）刺史，不過喺途中又降格爲朗州（湖南省常德市）司馬，呢一年佢33歲. 呢陣時黨派中其他緊要同道亦同樣左遷爲各地嘅司馬（八司馬事件）. 喺朗州約九年間，劉禹錫沉浸喺文學度，呢度古來係楚地，佢從當地風俗度取材來作詩，作啲畀民衆祭祀用嘅歌詞（竹枝詞）.
815年（元和十年），佢召還返京都長安，但佢詠咗首關於玄都觀（道教場所）嘅詩 ，入面有揶揄政府主流派嘅內容，結果惹嬲咗當局權貴，又再貶爲連州刺史. 之後歷經數地刺史，比如佢赴任過夔州（重慶市奉節縣）刺史同和州刺史，意味住佢畀人放逐多年. 828年（大和二年）返去長安，拜命爲主客郎中. 結果劉禹錫又再去玄都觀，又詠咗首詩作爲前回嘅續篇. 不過呢次有宰相裴度保佢，免咗左遷，但之後裴度引退後，佢想去洛陽任職都唔得，832年（大和六年）外放爲蘇州刺史. 因爲劉禹錫份人恃才傲物，性格狹窄，令佢嘅地位好唔安定. 之後又做過太子賓客（即係做太子嘅賓客）、刺史.
晚年劉禹錫返去洛陽，做太子賓客呢個閒散官職. 佢同白居易交往得好深，元稹未死前就已經經常唱和詩 ，死後由世稱「元白」轉爲「劉白」，白居易讚佢詩文神妙. 到唐武宗時（在位：840年～846年），佢喺太子賓客之上加封檢校禮部尚書，係最後嘅官職，842年（會昌二年）以70歲壽終，贈戶部尚書.
佢嘅詩歌作品有《劉賓客集》，共40卷.
詩風
劉禹錫嘅抱負大，人生中又漂泊多年，所以佢心生對社會不公嘅激憤. 爲此，佢作咗幾多詩表露心中嘅憤鬱，有啲係詠史來表白佢不屈嘅意志，有啲係詠物來指摘當時嘅政治腐敗. 劉禹錫嘅左遷經驗，令佢詠嘅詩諷喻色彩強烈，尤其係樂府體嘅寓言詩. 例如《聚蚊謠》，佢將中央政界嘅佞臣比喻成夏天時嘅蚊，呢啲蚊雖然係好細嘅存在，但聚埋一齊飛來飛去，煩人不但止重會傷人. 但無論點，秋冬時嘅凍天一來，啲蚊就會絕跡，同樣呢班佞臣一失去天時之利，佢哋就會順勢凋落，呢首詩就係有噉樣嘅諷喻意味. 此外呢類詩仲有《昏鏡詞》、《養鷙詞》、《讀張曲江集作》等，佢哋都包含呢啲特點.
佢嘅懷古詩亦好得讚賞，因爲呢啲詩都充滿滄桑雋永嘅悲傷情感. 當中有名嘅有《烏衣巷》、《西塞山懷古》、《金陵懷古》、《蜀先主廟》.
儒學
詩詞之外，劉禹錫又寫咗三篇《天論》，係呼應柳宗元《天說》嘅作品，係變革關於天嘅思考方式嘅先驅. 佢嘅學說提出對從來沿襲嘅天人感應說嘅異議，認爲天只係按住佢本身嘅特性去生成萬物，而唔會理人世嘅事，否認神祕、有意志嘅天；而人有自己意識而運用自身嘅能力，依據法（法即自然法則）來制禦萬物，但又唔係對自然規律嘅干預. 天同人兩者各有自己能力，都取代唔到對方. 佢嘅學說深化咗無神思想，由此，佢畀人睇做「唐代樸素唯物思想家」.
作品舉例
呢度收錄劉禹錫三首代表作品.
攷
類:大唐詩人 類:大唐官員 類:浙江人 禹錫
蔡國慶 (香港)
蔡國慶（）係無綫電視同前亞洲電視電視劇演員，佢個女係歌手蔡立（用過藝名蔡立兒）. 之前喺加拿大住，正式退休. 後尾復出.
政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》 ，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世.
參考
類:無綫電視男藝員
盛岡
盛岡係日本岩手縣縣治，亦係個中核市，人口30萬.
普羅旺斯
普羅旺斯（烏切坦文：Provença或Prouvènço；Provence）係法國東南部一個歷史文化地區，靠近地中海同意大利，而家係普羅旺斯-阿爾卑斯-蔚藍海岸大區嘅一部份.
普羅旺斯最出名嘅係葡萄酒同埋薰衣草.
左派
左派，又叫左翼，係政治用字，「右派」嘅相反. 按經典解釋，班人主張自由主義、追求進步主義秩序、依照平等主義分配財富同權力，甚至反轉資本主義系列嘅計劃經濟體制.
今時今日嘅左派之名，往往只係為求方便而配上去，或者沿用舊稱，未必名副其實；例如，叫做香港左派嘅勢力多數致力將經濟結構向「右」推，所謂香港地產霸權嘅支持者，以親中共勢力為主，反對縮窄社會貧富懸殊嗰啲政策嘅政團，幾乎都同中國共產黨互相擁護.
左派理論上，政府分配財富時會好公道，然而實際上自稱行社會主義嘅政府，往往由於官僚權力澎漲無道，導致貪污腐敗成風，堅尼系數普遍較高.
融合張量積
融合張量積，或者就咁叫融合積，係仿射李代數表示嘅範疇O (準確啲講，第\kappa層模嘅滿子範疇 - 即係話，兩個第\kappa層模咁樣張埋，得出嘅模都係第\kappa層嘅) 入面定義嘅一種張量積結構；佢令範疇O_{\kappa}成辮狀張量範疇；佢同頂點代數同埋共形場論關係密切.
中村知子
中村知子，係日本嘅一個女藝人同埋配音員.
電力穿窿法
電力穿窿法（Electroporation）亦叫電力滲透法（electropermeabilization）係一種用電脈沖／電磁場喺細胞膜上面打窿嘅方法，令藥物，化學物品或者 DNA 容易走入細胞裏頭. 所以亦叫電傳遞法（electrotransfer) . 微生物學之中，電力穿窿法用嚟將基因片段放入細菌、植物原生質體、依士裏面.
芳香烴
芳香烴（，aromatic hydrocarbons）係苯同埋佢嘅衍生物（淨係碳同氫）嘅總稱.
秋田市
秋田係日本秋田縣縣治，亦係個中核市，人口31萬.
不的波
不的波係起源自法國南特嘅一種餅乾，用麵粉、砂糖、牛油、奶粉、食鹽同發粉整，之後傳到德國發揚光大.
絲綢倉路
敘述
全長518m，闊9米，雙向2車道.
經過嘅道路
條路從北到南排，加粗嘅字係主幹道：
類:佛山道路 類:南海區
省港大罷工
省港大罷工或者叫做粵港大罷工，係場罷工. 發生喺省港兩地. 省卽係中國廣東省，而港卽係香港. 當時中華民國廣州政府，實行聯俄容共. 以蘇俄方式，抵制英國治下嘅香港. 大罷工維持一年有多，由一九二五年6月，到一九二六年10月. 當時香港港口停工，廣州等地，組織罷工，唔畀人去香港開工. 有近十萬工人由中國國民黨、中國共產黨支持下停工停業，封鎖香港交通運輸 ，對付香港政府. 一九二六年3月廣州政變後，共產黨活動受抑制，罷工亦日趨平息.
澳門中央圖書館
澳門中央圖書館（Biblioteca Central de Macau、Macao Central Library）喺澳門半島荷蘭園大馬路塔石廣場，由文化局管理.
開放時間
（農曆年除夕下午兩點後休館，正月初一、二及三休館，其他公眾假期照常開館）
設施
澳門中央圖書館有1,371平方米大，閱覽座位大約有255個，藏書量約有120,161冊（包括澳門資料館藏約34,263冊）. 總館主要放置有關資訊科技類圖書、英葡語書籍、澳門資料同葡萄牙遠東歷史文獻為主. 另外，總館有提供百幾種世界各地嘅報紙同千種各類嘅雜誌.
其他
除咗喺塔石廣場嘅澳門中央圖書館，澳門其他圖書館包括民署大樓圖書館、何東圖書館、青洲圖書館、沙梨頭圖書館、望廈圖書館、紅街市圖書館、氹仔圖書館同路環圖書館. 另外，仲有1架流動圖書車.
中根久美子
中根久美子，係日本嘅一個女藝人同埋配音員.
濮陽興
濮陽興（；），字子元（），兗州陳留人（而家河南開封），係三國中東吳嘅官員、將領，做過吳國丞相.
事蹟
濮陽興嘅老豆濮陽逸喺漢末時自北方避亂江東，得到咗陸瑁嘅庇護. 濮陽興少時有士人嘅名聲，喺孫權時做上虞縣令，之後做尚書左曹，以五官中郎將嘅身份出使蜀漢，返去後做會稽太守. 當時琅琊王孫休住喺會稽，作爲太守嘅濮陽興同孫休交結得關係好親.
太平三年（258年）農曆十月，權臣孫綝廢咗孫亮帝位，立孫休爲帝. 兩個月後，孫休誅殺咗孫綝，肅清佢啲黨羽，攞到實權，濮陽興作爲孫休嘅親信，徵召佢做太常、衞將軍，軍事、國政都畀佢參與，並且封佢做外黃侯.
永安三年（260年），都尉嚴密提議喺丹楊圍湖造田，做浦里塘. 由於丹楊湖係個大湖，百官認爲圍湖造田耗費大，而且未必做得掂，所以多數人反對，得濮陽興一個話可以. 於是由佢帶兵、民開墾湖田. 之後呢個大工程真係耗費太大，甚至死咗好多士兵，有啲則係自殺，啲百姓非常之怨濮陽興搞件噉嘅事.
永安五年（262年）農曆十月，濮陽興升爲丞相，同樣因爲舊時恩惠而得到重用嘅仲有左將軍張布，張布負責宮政，濮陽興負責軍國大事，兩個人互爲表裏勾結，令國內人失望反感.
永安六年（263年）農曆十月，吳國交趾嘅呂興叛亂，無耐魏國攻蜀，孫休落令三路大軍攻魏來救蜀，但來唔切. 濮陽興建議抽屯田嘅一萬人充軍來補充戰力.
永安七年（264年），孫休病重，知道自己唔掂，但臨終時個口講唔到嘢，於是寫字傳喚濮陽興，又叫埋個大仔孫𩅦來，佢捉住濮陽興手臂，指住孫𩅦，意思係託付個仔畀丞相. 當年農曆七月孫休過世. 但濮陽興無按照孫休嘅意思扶佢嘅仔上帝位，因爲當時蜀漢滅亡，交趾動亂，啲大臣覺得個君主係大人好啲. 左典軍萬彧同烏程侯孫皓關係好好，於是勸掂咗濮陽興同張布，最後佢哋兩個同意唔揀孫𩅦，而揀咗孫皓做皇帝，得到朱太后同意後，就迎孫皓繼位.
孫皓繼位後，由於扶佢上位有功，加封濮陽興做侍中、青州牧. 孫皓啱繼位時，表現重幾好，嘉獎官吏，撫卹百姓，開倉救濟窮人，又放生啲宮女同皇宮嘅珍禽異獸，啲人都話佢係明君. 但龍椅坐穩後，孫皓就露出魯莽暴躁、迷信好酒色嘅一面，令啲人失曬望. 當初扶佢坐龍椅嘅濮陽興、張布後悔嘞，而萬彧反而篤佢哋背脊，話佢哋想謀反. 當年農曆十一月初一，濮陽興、張布入朝時畀孫皓捉走，判佢哋流放去廣州. 之後半路畀孫皓派人處死，仲累及三族被誅. 呢陣時距離佢哋擁立孫皓爲帝唔到四個月時間.
評價
陳壽喺《三國志》度評濮陽興話：「濮陽興身爲宰相，唔諗住好好經營國家，反而做張布同謀，又聽埋萬彧啲話，最後落得誅殺嘅下場係理所當然㗎啦！」（濮陽興身居宰輔，慮不經國，協張布之邪，納萬彧之說，誅夷其宣矣. ）
參攷資料
類:河南人 類:三國人
前園真聖
前園真聖（）係日本足球員，司職前鋒，曾經喺1994～1997年間爲日本足球代表隊出場19次，入咗4球.
大場健史
（）係日本足球員，司職後衞，效力過日產汽車，鹿島鹿角，柏太陽神，及川崎前鋒.
太平館西餐廳
史
喺清朝尾嗰時由於鴉片戰爭嘅關係，有位嗌徐志高嘅人曾經喺沙面嘅鬼佬洋行嗰度做廚師. 佢識嗮點樣煮西餐嘅技巧之後，就喺光緒十一年（1885年）去咗太平沙嗰度開咗間西餐廳，重掛出咗「太平館」嘅招牌出嚟. 喺嗰時嘅成個廣州地區入面，佢係算比較豪華嘅一間餐廳. 喺1925年，周恩來同鄧穎超結咗婚之後喺呢間餐廳嘅3樓請過客嚟食嘢.
風格
呢間嘢入面主要係1930年代嘅風格，入面重放咗幾首比較得意嘅英文歌，都幾有歐洲風味下. 喺呢間嘢嘅3樓重保留咗總理餐廳響度.
攷
類:老字號
法式栗子撻
法式栗子撻，又叫法式栗子蛋糕，係起源自法國嘅一種甜品，主要成份係栗子茸同鮮忌廉. 佢個法文名嚟自白朗峰.
窪田稜
窪田稜（）係日本足球員，打中場位置，效力金澤薩維根.
宇都宮
宇都宮係日本栃木縣縣治，亦係個中核市，人口52萬.
新華通訊社
（簡稱新華社）係中華人民共和國其中一個國家通訊社（另有中國新聞社），提供即時文字新聞、經濟信息、新聞圖片圖表等等. 新華通訊社喺世界各地有百幾個分社，喺中國大陸嘅每個省、自治區同直轄市都有分社. 新華通訊社係中文媒體嘅主要新聞來源之一，另外亦會使用唔同語言發稿.
紅中社時期
新華社前身係1931年11月7號喺江西瑞金同中華蘇維埃共和國同時成立嘅紅色中華通訊社（簡稱紅中社）. 佢哋發展嘅過程入面，有唔少設備都係起源於國共內戰期間繳獲國民革命軍嘅設備.
改革開放
1978年12月，中共十一屆三中全會決議改革開放.
1982年8月23號，第五屆全國人民代表大會常務委員會第二十四次會議決議，定新華社為國務院組成部門. 1988年，新華社被調整為國務院直屬事業單位，總社設喺北京. 1989年9月28號，新華社新聞大廈落成.
2004年，新華社總社決定喺布魯塞爾組建歐洲總分社，撤銷位於巴黎原有嘅法語國家地區總分社.
電視
新華社旗下有中國新華新聞電視網中文台同埋英語台兩套新聞頻道，分別喺2010年1月同7月開播.
新華社曾辦有24小時運作嘅中國金融台，覆蓋全國20多個省市，2017年4月15號停播.
互聯網
新華社多媒體數據庫係新華社通過互聯網向媒體客戶提供新聞嘅平台.
旗下新華網回鄉創業宣傳片疑似造假
新疆拘留營同維吾爾人嘅大清洗問題，由2014年起受到國際社會關注. 中國外交部喺2021年進行過一場記者會，安排幾名自稱維吾爾族人發言，試圖反駁呢啲指控，但就被踢爆疑似造假. 其中一名發言者，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業. 而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷. 世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言和同埋文字.
廖長城
廖長城（Andrew Liao，），係香港資深大律師、香港行政會議前非官守成員，亦係全國政協委員. 佢有個細佬係香港立法會商界議員廖長江，一樣係行政會議成員.
惠靈頓穆尼斯
惠靈頓穆尼斯（，全名Francisco Wellington de Moura Muniz；）係巴西喜劇演員，曾經係Pânico na TV同RedeTV!嘅成員.
澳元
澳洲元（又叫澳元、澳洲紙，Australian Dollar，簡寫A$或者AUD）係澳洲嘅貨幣，一澳元有100仙.
廖長城
馬主生涯
佢喺2004-2005馬季開始喺香港賽馬會做馬主，曾經同鄺文輝、林國輝與梁冠禧一齊擁有賽駒「奪寶群英」，呢匹馬喺香港服役期間，一路由蘇保羅訓練，直到2010-2011馬季退役.
澳元
澳洲最初用嘅貨幣同英鎊一樣. 後來用返自己嘅「澳洲鎊」，幣值同英鎊一樣. 嗰陣時一鎊有20先令；一先令有12便士. 一鎊就有240便士.
廖長城
參考
類:香港馬主
澳元
後來1966年澳洲推行十進制，連貨幣都一齊用埋十進制. 新貨幣嘅單位係澳元，幣值係以前嘅澳洲鎊嘅0.5鎊，一緡等如100仙，一仙等於1.2便士.
2002年開始，銀紙用膠印，襟用啲又靚啲.
周星馳
周星馳（；，），花名星爺（），係香港一個電影演員同導演. 佢曾經屢破票房紀錄，因而又稱做「星爺」.
佢唔少戲嘅劇情都有一個共通點：開始時主角都好輕浮，一係就不學無術，一係就係小無賴（唔會大奸大惡，但係就賤到死）. 跟住佢會俾人整到好慘，之後就會去修行，修行返嚟武功就會大增，個人亦踏實好多，打贏啲敵人之後就會退出江湖，過返啲平凡嘅生活，有種「大隱隱於市」嘅味道.
演藝生涯
周星馳細細個就好崇拜李小龍，由嗰時開始已經嚮往成為一個專業嘅演員，所以中學畢業之後就參加咗TVB藝員訓練班嘅考試，但俾人淘汰. 落選後嘅周星馳四圍咁搵窿路，終於畀佢成功入讀TVB藝員訓練班第11期嘅夜訓班. 喺1982年畢業後，跟著吳孟達及星仔俾人擺咗去做兒童節目《430穿梭機》，同埋最多只係喺幾部電視連續劇做下臨記. 不過睇返喺《430穿梭機》入面有個環節叫做《黑白殭屍》，其實嗰時星仔扮演嘅黑殭屍已經開始俾人認識佢嘅喜劇嘅天份. 直到1986年周星馳先至有機會參演一套單元劇《哥哥的女友》，跟住慢慢再有機會喺其它劇集做吓配角，好似《生命之旅》、《鬥氣一族》、《阿德也瘋狂》、《大都會》等等.
澳元
銀仔
5¢、10¢、20¢、50¢、$1、$2
周星馳
演藝生涯
1989年，周星馳終於有機會主演《蓋世豪俠》，喺劇入面初顯無厘頭風格；佢喺劇中經常講嘅「坐低飲杯茶，食個包」成為咗當時嘅流行口頭禪. 同年喺另一套電視劇《他來自江湖》入面，星仔更大展功力，演譯喜劇角色「何鑫淼」（讀「何音秒」；劇入面啲人叫佢做「金水」），成為香港連續劇嘅一個經典人物. 呢一刻周星馳嘅無厘頭演技開始受人注意. 呢套劇入面，星仔同吳孟達（人稱「達哥」或「達叔」）嘅父子組合極之搞笑，兩人嘅合作亦因為呢套劇而開始大受觀眾歡迎，奠定咗日後合作無間嘅拍檔關係；甚至到後來星仔拍電影紅咗之後，呢對熒幕父子更加喺鏡頭外上演一場別開生面嘅上契，就係做後輩嘅星仔反過嚟做契爺，而做前輩嘅達叔反而係契仔，成為當時娛樂圈嘅一時佳話.
1988年周星馳喺李修賢他嘅提攜下演出電影《霹靂先鋒》，重因為呢套片而勇奪第25屆金馬獎嘅最佳男配角. 1990年導演劉鎮偉趁住賭片風潮，請咗星仔同達叔搭檔演出《賭聖》一片，套戲只係食返賭片嗰條水加埋喜劇路線，開頭以為觀眾反應只會一般，但係估唔到最後個票房竟然高達41,326,156港元，大破當時嘅香港票房紀錄. 1991年《逃學威龍》再次大破香港票房紀錄，周星馳同埋周潤發、成龍三個當時得令嘅電影演員俾人合稱做「雙周一成」. 之後由星仔主演《家有囍事》、《審死官》重屢破票房紀錄. 喺1992年，周星馳主演嘅幾部電影囊括香港票房排行榜嘅前5名，夠嗮風光. 九十年代中期，由於港產片嘅產量慢慢減少，周星馳電影嘅產量亦都受到影響，不過亦都標誌住星爺參與編導工作嘅開始. 早喺1994年嘅《國產凌凌漆》，周星馳就初次有份以導演嘅名義出師；其後嘅《大內密探零零發》、《食神》、《喜劇之王》幾套戲，周星馳都有參與幕後編導嘅工作. 1993年到1995年係星爺嘅全盛時期，不過到咗95年嘅《百變星君》、《回魂夜》就開始有走下坡嘅趨勢. 直到2001年，周星馳首次全權執導嘅《少林足球》一出，喺香港嘅票房就已經高達60,739,847港元，又再次打破香港華語片紀錄. 星爺重憑呢部片獲得第21屆香港電影金像獎最佳男主角、最佳導演、最佳影片等幾個大獎.
到咗2004年，周星馳身兼監製、導演、編劇同埋主演嘅《功夫》，再爆香港票房紀錄61,278,697港元，打破埋《少林足球》所創下嘅香港華語片票房紀錄. 而周星馳因為呢部片而奪得第42屆金馬獎最佳導演、最佳劇情片等殊榮，重入圍第63屆電影金球獎嘅最佳外語片，真係可以講得上叫好又叫座.
影響
周星馳響華人影壇係一個極具代表性嘅人物，原因係不少華人已經視「周星馳」等於係「喜劇」. 佢嘅笑片好多人睇，係噉破票房紀錄，唔少香港人平時同人傾計嗰時，都不自覺用周星馳嘅對白，例如「你講嘢呀？」就出自周星馳嘅電影，意思係「你係咪喺度吹水？」
同時，周星馳嘅電影亦都令到喜劇成為繼動作片後香港嘅電影主流，後期片商開嘅戲，亦都多咗笑片. 外地電影人一諗起港產片就諗到動作片同搞笑片，原因係港產片只有呢兩種戲先至真正影響全球. 尤其係周星馳非常尊敬李小龍，所以佢嘅戲有唔少嘅鏡頭都係特別向李小龍致敬，例如安排某啲角色着李小龍式嘅衫，或者扮佢嘅武打動作. 喺日本，除咗李小龍之類好受歡迎之外，自少林足球之後，周星馳嘅戲亦有好大嘅影響. 喺嗰度甚至有位名作家將自己嘅筆名改做「馳星周」，以表示自己係周星馳嘅忠實Fan屎.
佢拍嘅戲除咗好多人買飛入場睇之外，重有學界專門研究佢嘅電影，重將周星馳定性為藝術家. 由於佢喺咁多部戲入面都係以小人物由低做起，再加上佢自己低微嘅出身，所以唔少人都會當周星馳喺香港草根階層由低做起嘅表表者，亦有人將周星馳睇成香港精神嘅象徵.
電影
周星馳主演或者參與過嘅電影大概有50部.
《唐伯虎點秋香》
但係你老母講你就快釘 唐伯虎母：越係快釘之所以越要整多隻，如果而家唔食以後無機會再食. 你真係就快釘？唐伯虎：我真係就快釘！ 全部：如果而家唔食以後無機會再食.
《回魂夜 (1995年電影)》
商場間精品店十點關門，佢哋習慣朝早至少存啲錢入銀行嘅，噉我哋一於聽晚去爆佢格，Yeah！唔好！格離花店好啲. 點解呀？花店條女個波好大㗎，姦佢！妖！點解成世人都係噉㗎你？聽晚爆佢格. 爆完格，再姦佢？爆完格咪有錢咯，有錢咪去叫雞囉，做人有啲原則好唔好？叫完雞，再姦佢. 哦～～～
原子質量單位
原子質量單位（amu或者u）係原子或者分子質量嘅單位，定義做碳12原子質量嘅12份之一.
歷史
道耳頓最早建議用一個氫原子嘅質量來作為原子質量嘅單位. 質譜儀嘅發明人弗朗西斯·阿斯頓後嚟用一個氧16原子質量嘅作為單位.
喺1961年之前，「物理原子質量單位」被定義做一個氧16原子質量嘅，而「化學原子質量單位」就被定義做一個氧原子（計埋不同嘅氧同位素豐度）質量嘅. 呢兩個單位都比而家用嘅統一原子質量單位細少少. 統一原子質量單位係由國際純粹與應用物理學聯合會（IUPAP）喺1960年以及國際純粹與應用化學聯合會（IUPAC）喺1961年所採納嘅.
中西妙子
中西妙子，係日本嘅一個女藝人同埋配音員.
蒽
蒽（，Anthracene），係一種芳香烴，分子式C14H10，分子量178.22. 佢係隻冇色晶體，有藍紫色螢光，有昇華性，有毒，唔溶喺水，微溶喺乙醇，溶喺乙醚、苯、甲苯、氯仿、丙酮同四氯化碳.
反應
蒽蒸汽喺700～800℃同鉑嘅作用底下，生成二聚物.
蒽可以氧化做蒽醌.
蒽亦會同親雙烯體，例如單態氧進行[4+2]-環加成反應（狄耳士－阿德爾反應）.
羅村路
羅村路（）係中國廣東佛山嘅南北走向道路，喺南海區黃岐. 北邊從羅村大街開始，一直向南去到廣佛公路.
敘述
全長257m，闊16米，雙向2車道.
經過嘅道路
條路從北到南排，加粗嘅字係主幹道：
特色
條路主要係南海黃岐城中村嘅道路，兩邊住宅同工廠廠房林立，雖然得2條車道，但上落班高峰期幾乎車水馬龍.
類:佛山道路 類:南海區
日韓合併
日韓合併（Japanese annexation of Korea）係講緊喺1910年8月22號日本（大日本帝國）基於《日韓合併條約》，將朝鮮（大韓帝國）併入版圖嘅歷史事件；呢個動作象徵朝鮮歷史上作為獨立國家地位嘅中斷，同埋朝鮮日據時期嘅開始. 呢件事喺東亞史中跟住各方用語同觀點唔同，而有韓國併合、朝鮮併合、日韓併合／韓日併合、日韓合邦／韓日合邦等稱呼. 韓國人本身就唔用呢個名，將日韓合併後由日本殖民統治的時期叫做「日帝強佔期」（일제 강점기）、「日帝時期」或者係「日政時期」.
等價關係
等價關係（Equivalence Relation）係現代數學入面一個基本概念. 主要應用喺抽象代數、數論同集合論. 佢嘅作用係將兩樣唔同嘅嘢，用一個規則連埋一齊. 市井啲講，有個規則出嚟，如果有兩樣嘢都符合呢個規則，咁呢兩樣嘢就叫一樣（等價）. 而呢個規則必須要符合三個條件. 喺數學上面，等價關係可以簡化好多複雜嘅問題.
定義
假設有兩個集A同B，如果A同B係滿足「\sim」呢個條件嘅話，A就係等價於B基於「\sim」呢個條件. 用數學表示就係A\sim B.
「\sim」呢個條件係用家定義出嚟，但佢必須要符合以下三個條件：
等於「 = 」
最常用亦都係最基本嘅等價關係就係等於. 例如：「2=2」、「2+3=5」. 「=」係符合嗮「\sim」嘅三個條件.
m同餘「 \bmod m ， \equiv 」
m同餘都係一個等價關係. 例子就係「」. 大家都係2嘅倍數，所以佢哋嘅同餘都係零.
應用
等價關係最重要嘅作用係可以用嚟做等價分類.
仲西環
仲西環 ，係日本嘅一個女藝人同埋配音員.
孔慶東
孔慶東（）係中國漢族多產作家、北京大學教授，自稱係孔子後人. 外號孔和尚，孔三媽嘅佢係中共黨員.
吹噓魯迅
孔慶東推崇魯迅，指《狂人日記》、《阿Q正傳》係深奧，而《從百草園到三味書屋》一類散文對而家大陸中學生係比較容易理解.
批判《伶人往事》
2007年，孔由演講台上公開批駁《伶人往事》（章詒和出品）. 孔指：「她那個階級係敵中共」.
助手傷人
2008年11月14日，《新京報》文化版編輯徐來博客發功：「錢烈憲要發言」上發表文章《傳孔慶東被拘審查》，稱孔慶東因組織「北大主體思想學習小組，為北韓提供情報被警方帶走」.
2009年2月14日，當徐來前往朝陽區萬達廣場舉辦新書《想像中的動物》讀者見面會時，被孔慶東助理楊春持刀刺成重傷. 楊春以故意傷害罪判處有期徒刑4年6個月.
推崇北韓，誹謗日本
2010年，孔慶東批評南韓，推崇北韓金正日「主體思想」稱：
2012年中期，孔慶東讚揚北韓係學習型國家，並指：「日本人雖然也滿大街看書，但看嘅多係漫畫，而且八成係色情漫畫」.
冒犯新加坡
2011年6月，孔慶東上網絡電視評論節目，兩次辱罵新加坡記者係婊子： &「新加坡人很無知，基本上甚麼都唔知道」
設計「辱罵」南方系記者誘其上鉤
2011年11月7日，孔發微博文指，拒絕《南方人物周刊》採訪時爆粗:
辱罵香港人
2012年1月19日，中國第一視頻網絡電視台《孔和尚有話說》節目中，孔慶東話「香港人係狗」，以評論香港網上一段有關港鐵車廂內有大陸兒童違法進食事件. 孔慶東認為港人見義勇為係受到殖民主義影響，係自我優越.
隨即引起好多人反感，並質疑孔作為北京大學教授素質.
川越
川越係日本埼玉縣一個中核市，人口35萬.
孔慶東
批評中華民國民選總統
有網民評論孔說：「連民主都冇仲批評他人假民主？」
力挺薄熙來
2012年3月15日，中共重慶市委書記薄熙來因習近平打貪而免職，孔慶東上電視節目話係「反革命政變」，「漢奸賣共|國賊」做法，倡議為薄鳴唔平.
辱罵「漢奸」、「被漢奸忽悠人」
孔慶東支持地方政府花上百億修建紅色主題公園，並對反對修建公園「納稅人」破口大罵：
罵大陸人「狗漢奸」
2012年5月6日，孔慶東發表《立春過後是立夏》後，被中國勞動關係學院學生關凱元批評文中一首七律，「格律唔對……好歹孤仄孤平唔該犯」. 孔回復：「你就係個狗漢奸……我看你媽又孤又平」.
講「八九年」被封號
2014年5月23日，有五毛黨話北京當局屠城都係應該. 六四當事人孔慶東隨即反擊： 孔慶東仲即興發表一九八九年情況：
結果孔慶東個新浪微博帳號被註銷關閉，要兩個月先至恢復.
接受採訪，再講「六四」
2014年6月，孔慶東接受新聞媒體記者現場採訪並拍攝錄影，由多維新聞網首發，有關六四事件參與者孔慶東對王丹、柴玲、吾爾開希等民運人士進行評價，並揭露鮮為人知「六四真相」.
投訴《聽我韶韶》敗訴
「到底是教授還是野獸？」南京電視台《聽我韶韶》主持吳曉平評論孔慶東後，被孔訴至法院，索賠20萬元.
2014年12月17日，北京市海淀區人民法院官方微博通報案件，訴訟駁回. 《中青報》12月19日發表文章：「唔願容忍輿論批評嘅孔慶東敗訴了」.
胸襲茱麗葉
孔自稱「唔摸會倒霉. 」結果被網民斥其「猥瑣」「噁心」，成為癡漢東.
高安孝幸
高安孝幸（）係日本足球員，打後衞位置，效力金澤薩維根.
丁樂鍶
丁樂鍶（Janice Lok-Sze Ting，）係香港無綫電視女藝員，做過香港電視網絡藝員.
簡歷
丁樂鍶響中華基督教會燕京書院畢業，其後參加無綫電視第23期無綫電視藝員訓練班，2009年畢業後簽約做無綫電視經理人合約女藝員，並頭一次加入《美女廚房》（第二輯）做「美味天使」嘅「腸粉」角色，係「美味天使」當中，唯一一位完全由無綫電視藝員訓練班出身嘅經理人合約女藝員，其餘嘅「美味天使」只係代理人合約女藝人.
2012年4月，丁樂鍶離開咗無綫電視，轉投香港電視網絡（HKTV）旗下；《甜姐兒》、《雷霆掃毒》同《叛逃》做咗離巢嘅告別作. 離巢原因為拍完《甜姐兒》後再冇新工作，因為公司太多後生藝員，而自己唔想浪費太多時間，最後決定轉投香港電視網絡.
2013年尾，香港電視網絡冇份發牌，重有港視合約嘅丁樂鍶被港視安排到有線娛樂台招募藝員嘅面試. 到2014年8月，丁樂鍶約滿香港電視網絡，恢復自由身，離巢前主要拍過《開腦儆探》、《來生不做香港人》同《導火新聞線》幾套劇.
出面網頁
類:前香港電視網絡女藝員
郭頌
郭頌（；；本名郭增發），佢係遼寧瀋陽人，中華人民共和國男高音歌唱家. 佢做過黑龍江歌舞劇院名譽院長、中國文聯第四屆委員、中國音樂家協會第三同第四屆理事、中國音樂家協會黑龍江省分會副主席、第三屆全國人大代表，第五、六同七屆黑龍江省人大常委會委員.
經歷
1950年畢業後，佢破例留喺鶴崗高級職業學校做音樂教師. 1960年代，佢嘅《烏蘇里船歌》喺中國廣泛傳唱.
2016年5月19號，郭頌喺北京中國人民解放軍第三〇五醫院病逝，享年85歲.
金釵拿披石大橋
金釵拿披石大橋（สะพานกาญจนาภิเษก）喺泰國曼谷，依家係曼谷最長嘅橋. 佢係由德國建築師碧克爾荷夫設計嘅鋼臂斜拉式橋.
武隆
武隆（），古名武龍（），係中華人民共和國重慶市轄區.
金釵拿披石大橋
座橋位於曼谷以南十公里，橫跨湄南河，呢處河面闊五百幾米，橋身全長九百五十米，上邊泰國九號公路通過，連住色功府同龍仔羲，橋上有六線公路，條橋響2007年11月15號落成.
武隆
政區
武隆轄11鎮15鄉：
亞榮公爵領地
亞榮公爵領地（Grand Duchy of Avram）係一個位於澳洲塔斯曼尼亞省附近嘅蚊型國家，1980年代初由約翰卡爾頓窩殊建立. 佢就係「尊貴嘅亞榮公爵」.
北方官話
北方官話，又叫做北方話、華北官話，係漢藏語系漢語族官話嘅分支. 現代嘅國語、標準官話（「普通話」），就係以北方官話作為基礎演變而嚟.
亞榮公爵領地
國家政體係奉行絕對嘅君主制，國話係英文，有自己嘅通貨，叫做刁溝. 大部份公眾早已表示公爵領地最初係窩殊承認嗰間銀行喺前提管理佐冶鎮，同埋發出自己嘅紅簿仔以及金幣. 喺1980年代佢創立名叫做皇家亞榮銀行，係喺簽發幾個固定嘅金幣同埋紅簿仔. 澳洲政府試過向澳洲聯邦法院提出訴訟，要求沒收領地嘅財產，但係唔成功.
北方官話
北方官話係官話入面分佈最廣、最多人用嘅一支. 所有歸類做北方官話嘅官話分支，使用者總和大概係5億幾人，佔中國40%人口.
中西裕美子
中西裕美子 ，係日本嘅一個女藝人同埋配音員.
壹本便利
《壹本便利》（Easy Finder）係舊時香港壹傳媒旗下一本週刊，1991年9月13號創刊，本嚟跟《壹週刊》免費送埋，1992年拆出嚟獨立賣. 2006年因為幫只係得14歲嘅童星李蘊拍性感相，同埋偷拍女歌手鍾欣桐換衫嘅相，畀輿論強烈批評同譴責，結果2007年5月23號停刊，不過跟住嗰個禮拜壹傳媒就出版咗全新週刊《FACE》去代替.
室女座
處女座（Virgo），又叫乙女座，室女座，係家下八十八西洋星座之一. 佢響天球赤道一帶，佔天球面積1294平方度. 地球北半球來講，室女座係春天嘅星座，即係春夜會見到. 肉眼可以睇到嘅星，約莫95粒到. 有一到四等星15粒，即係有1等星1粒、3等星3粒、4等星11粒.
歷史
喺希臘神話裏面，賜畀大地豐盛嘅穀物之神狄美特（Demeter），被描寫成用左手攞小麥嘅仙女. 任何穀物、蔬果、花朵等一切植物，甚至湧泉，都係歸佢管.
室女座係古希臘托勒密所編嘅托勒密48星座之一.
故仔
有一次泊瑟芬同朋友一齊去摘花，俾一朵開有100朵花嘅水仙花深深吸引住，於是走上去摘. 但大地突然裂開，跟住冒出一架黑色嘅馬車，原來揸嗰架馬車嘅係冥王哈德斯. 佢出其不意咁捉住泊瑟芬，並帶佢落地獄度做自己嘅新娘.
狄美特發現個女唔見咗，搏命咁搵，最終只搵到佢嘅衣帶，後來先知道原來係哈德斯擄走. 然後佢想救返自己個女，但因為佢係管理農作物嘅神，所以佢一離開，啲農作物就唔會結果，人類就無嘢食，咁宙斯就出面叫哈德斯放人. 喺放人之前，哈德斯畀咗粒好奇怪嘅嘢泊瑟芬食，食完之後佢成年得四份一時間可以同佢阿媽一齊. 同佢阿媽一齊嘅時候，大地就開始開花，就形成咗人間嘅春天啦.
標準化 (統計學)
標準化（normalization）喺統計學可以有多個意思，最簡單嘅率標準化（normalization of ratings）係指將用唔同公制量度嘅數值轉化做共通嘅單位.
紅線女
紅線女（；），原名鄺健廉（），佢係一位好出名嘅粵劇演員，人稱「女姐」，廣東開平水口鎮泮村人 ，廣州西關出世. 代表曲《荔枝頌》、《珠江禮讚》、《昭君出塞》係粵劇唱腔經典，並開創咗獨樹一幟嘅紅腔.
藝術生涯
抗日戰爭勝利後返到香港學京劇三年，後來得到何賢贊助成立「真、善、美粵劇團」 ，先後同馬師曾、薛覺先合演《蝴蝶夫人》、《清宮恨史》等劇. 1946年喺香港連續一個月每日不停演出粵劇戲目《我為卿狂》轟動全港，遞年以《我為卿狂》為題材拍攝咗第一部電影. 1950年代初組建紅星粵劇團，同馬師曾領銜去廣州演現代戲《珠江淚》. 1952年演出《一代天驕》、《王昭君》，並且嘗試改編《蝴蝶夫人》同埋莎士比亞劇作為粵劇.
紅線女喺傳統旦角基礎上，融入京腔、崑腔同西洋美聲技法，創造出著名嘅粵劇唱腔「紅腔」，使粵劇旦角唱腔發展到一個嶄新嘅階段.
1955年，受周恩來邀請去到中國. 1956年參加中國國慶7周年觀禮活動，受周恩來接見，同年年尾參與廣東省粵劇團演出. 1957年正式以個人身份加入廣東粵劇團（今廣東粵劇院）. 期間拜京劇梅蘭芳為師；請程硯秋設計身段、水袖；請俞振飛指點《桂芝告狀》；請周小燕改進《思凡》嘅唱腔；並且研究將朱傳茗、郭蘭英、王昆等唱腔技巧融入粵劇發聲，先後演出《搜書院》、《昭君出塞》、《苦鳳駕憐》、《打神》、《李香君》、《關漢卿》、《山鄉風雲》等戲，最終完成紅派藝術體系.
新創建集團
新創建集團有限公司（NWS Holdings Limited，）係香港一間綜合基建企業，2002年成立. 公司由新創建前身太平洋港口有限公司、新世界創建同埋新世界基建嘅基建業務重組而成. 公司嘅主要股東係新世界發展，主席係生意人鄭家純. 集團主要業務包括投資及管理中國收費高速公路、橋同埋隧道，經營發電廠、食水及廢物處理廠，亦從事貨櫃裝卸、物流及倉儲等業務. 集團其他業務有金融、保險、物業管理，建築（十三力）、環境及機電工程等業務.
張志剛
張志剛（Cheung Chi-kong，）係香港行政會議前非官守成員、一國兩制研究中心總裁，亦係親建制派時事評論員.